
PRAEFATIO. 



V ix de quapiam juris criminalis quaestione tanta facta est 
atque nunc quoque fit altercatio , quanta de hac, quam in animo 
habemus tractare: crimen haud idoneis opibus attentatum poena 
afficiendum sit, necne? Nec tamen nobis, quae sunt vires ut- 
pote tironis inexercitae, quod ad quaestionem illam et in disci- 
pliha ipsa et in praxi sane gravissimam decidendam intenti, 
cum tot tantisque juris criminalis auctoribus scriptoribusque 
celebratis in campum descendamus, alios, quorum sententia 
nobis probatu est, collaudemus et in summa illorum de sen- 
tentiis nostrum ferre judicium conemur, esse opprobrio objur- 
gioque potest : quo magis de qua re disceptatur inter magistros 
literarum, eo magis non solum optandum, verum etiam ne- 
cessarium videtur, justo ac rato judicio finiri solvique illam 
diuturnam controversiam ; neque, quae semper nos decebit, 
quaque in explicanda sententia uti constituimus, modestia im- 
pediemur, quominus quid nobis videatur, libere profiteamur, 
et quas adversarii nobis opponunt rationes, dijudicemus. Verum 
enimtuta optime perspici posse nobis persuasimus, si non tam 
numefis vel auctoritas doctorum virorum, qui jam de quae- 
stione disputarunt, nec aliud utique prorsus in literis negli- 
gendum, quam haec ipsa sola res, quid postulet, nobis obser- 

vetur et respiciatur. Decidendae ac prorsus decernendae hujus 
quaestionis facultates nos deficere haud inscii si mode absque 
studio et amore eandem tractasse visi fuerimus, satisfecisse 
nos putamus. 

Quomodo semper fit in hujusmodi tractatibus, nos quoque 
quomodo absque legibus ex mera rerum natura apte dissolva- 
tur nostra quaestio, scrutabamur. Quum vero non excedere 
justam brevitatem cupiamus siinulque alteram partem ut ita 
dicam philosophicam serius typis edere in animo habeamus, 
hic tantummodo, quaenam de jure positivo, inprimis de jure 
Romano, Germanico, Borussico sint statuenda, explicabimus. 

INTRODUCTIO. 

Quod de jure omnino dicendum est, diversum illud esse 
diversis saeculis, hoc etiam in jure criininali 1 ) obtinet. Ea 
tantum violatio, quae quum vere extrinsecus damnum sit ortum, 
illico perspici potest, antiquioribus vindicatur temporibus, dum 
fines bonorum, quae sunt a jure tuenda, amplificantur, simul 
jus criminale longius jam progressum est. Nec in juris crimi- 
nalis cunabulis initiisque res ab hominibus gestae, quae vere 
sint, considerantur et aestimantur, scilicet tales, ut iis mani- 
festetur hominum libertas ac voluntas sui haud inscia, sed 
solum apparent facta, quae in conspectu hominum posita sunt. 
Haec contemplatio rerum, quae ad jus criminale pertinent, 
tamdiu valuerit, quamdiu liberam esse voluntatem hominum 
nondum palam est, sed subjectam eam esse atque rectam pu- 
tatur fato, quod evitare non liceat. Secundum theocraticam 
ut ita dicam considerationem , quom ab illo numine quasi in- 
ductus quis nec sine quadam ipsius voluntate mox bonorum, 
mox malorum praebuisset causam, illis iisdem factis aut bene 
meritum esse aut noxam eum dedisse et aut probum aut im- 
probum esse, pronuntiavisse numen ipsum ac fatum videbatur. 
Ita enim hanc rem considerabant: numen potentissimum ac 
justissimum esse, quare homo iste, si quidem probus ac bonis 
moribus esset, scelus non commisisset. 

Verum in jure , quodcunque sic facinus ipsum et visibilem 
violationem, ut ex nostro usu dicam, objectivam criminis par- 
tem animadvertit nec respicit voluntatem improbam; ea nimi- 
rum tantum facta, quae vere quendam violaverint , puniri posse 



*) cf. etiam Rein, Crim.-R. der Rflmer p. 24 sq. 

1* 

in aperto est. Jam propterea iinpunia esse conamina debent 

eoque magis ea conamina, in quibus in abstracto deest effe- 

ctus maleficii vel ex quibus ne oriri quidem potest damnum. 

Hoc quidem de jure vetustissimo , quo Romani, antequam 

X II tabularum leges erant promulgatae, utebantur, est sta- 

tuendum. 

Cap. I. 

Jus Romanum. 

Jus antiquissimum. 

§ i. 

Quod <\e objectiva juris criminalis consideratione , quae in- 
veniatur in initiis juris cujuscunque criminalis, diximus, vere- 
simile quum videtur de jure antiquissimo Romanorum dicendum, 
tum comprobatur similitudine , quae in primis juris germanici 
temporibus invenitur aliarumque gentium antiquissimis insti- 
tutionibus. Nec nobis obstabit, quod jam post primam legis- 
lationem alia obversari videtur ratio. 

Duae enim leges Numae temporibus secundi quem ferunt 
Romanorum regis inveniuntur, quarum unam Pestus in libro 
de verborum significatione v. Parrici quaestores: »si quis ho- 
minem liberum dolo sciens morti dedit, parricida 1 ) esto,« 
alteram nobis tradit Servius Scholiographus in glossa ad Eclo- 
gam Vergilii IV, v. 43 2 ): »sane in Numae legibus cautum 
est, ut si quis imprudens occidisset hominem, pro capite occisi 
et natis ejus in cautione offerret arietem.« Si verum est — 
et adhuc sub judice lis est — ad originis urbis tempora ideoque 
ad antiquissimum aevum spectare Numae regnum, deinde leges 
illas ab eodem latas esse; ex illis nimirum locis illico apparet, 
partim jam a Numa, num dolo vel culpa tantum homicidium 1 ) 
quis admiserit, constitutam esse distinctionem, quippe qui gra- 
viorem illi casui imposuerit poenam eandemque publicam; 
partim tamen manifestum est, in veram ac consummatam vio- 



*) In eodem quem retulimus, libro scriptum invenimus: »parricida 
non utique is, qui parentem occidisset, dicebatur, sed qualemcunque ho- 
minem.« 

2 ) Idem ad Virgil. Qeorg. III. v. 387. cf. etiam Abegg, de antiquis- 
simo Bomanorum jure criminali p. 47. 

lationem juris singulorum antiquitus animadverti. Quocirca 
non permittitur illo tempore conatum jam punitum esse ponere. 
Neque ideo profecto conatus illa species, conatus , qui fit ratio- 
nibus inutilibus, legibus cautus fuisse videtur 1 ). 

Quamdiu hoc jus poenale in usu fuerit, non habemus, nec 
utrum in legibus XTI tabularum receptum sit necne; usque ad 
XII tabulas vero hunc conatum poenis non sancitum fuisse, 
inde colligere possumus, quod eaedem ipsae leges puniendum 
esse illum negant. 

Jus duodeoim tabnlamm. 

§ 2. 
Quom igitur ad inspiciendum jus XII tabularum, quid de 
hoc casu statuant, nos vertamus, liceat nobis, paucis tantum 
disserere de ea conaminis specie, quae quanta nimirum de 
illius animadversione aut impumitate apud nos, seu secundum 
communem juris conscientiam seu ex legibus fit controversia ; 
oion apud Romanos tantum, sed etiam apud Germanos etiam 
tempore Constitutionis Criminalis Carolinae et per juris com- 
munis praxim usque ad nostra saecula, certa ac firma est ob 
singularem ipsius proprietatem , nempe de conamine supersti- 
tiosis opibus suscepto. Quamquam enini nostro aevo omnes 
consentiunt ea instrumenta inutilia, quibus efFectu quolibet po- 
tiamur, et inepta esse ; et qui antiquissimis temporibus et qui 
media , quae dicitur, aetate degebant , talibus opibus usos even- 
tum deficere non posse putabant. Quam vulgarem opinionem, 
quom sit opinio quoque singulorum legumlatorum ideoque juri 
cuju8cunque nationis supposita sit, observemus necesse est, 
quum id agamus , ut jura , qualia tunc fuerint , reconstruamus. 
— In lege imprimis XII tabularum — si quidem ex locis 
paucis, qui inde nobis restant, certum aliquid possumus colli- 
gere — tantum abest, ut instrumenta talia, utilia esse nege- 
tur, ut etsi oculis quidem nihil effici illis adhibitis percipiant, 
fuisse effectum tamen aliquid credatur. Persuasum enim ego- 



*) cf. Rein, Crim.-R. der Rtfmer p. 51, quae dicit de fide legum, 
quae ut ab Romulo et a Numa latae nobis traduntur. 

met quidein inihi habeo, intuenti lootun illum XII tabularum: 
»qui fruges excantassit, Cereri necator l ),« quod Croppius con- 
tendit, etiamsi fruges non fuissent depertitae , ex lege illa de- 
bere puniri — id quidem hac lege non directis verbis reprobatur, 
sed ob id ipsum ex ratione veterum quidem interpretum, ex 
jure veterum commentaticio non hoc modo late hunc locum in- 
terpretabimur 2 ), — minime gentium probatum videri sic: in 
contrario casu, si fructus deperditi fuissent, legem quia hoc 
non eveniat, nunquam locum habuisse et hunc casum semper 
semperque conatum esse ac simul tunc fuisse. Etenim id quod 
praemittit 3 ), tum probari posset, si lex illa apud nos ac se- 
cundum nostram opinionem observanda esset, nec alioquin lata 
abstineremus interpretatione! At Romani fructuum deperdito- 
rum causam suspicabantur impfobam infernorum imprecationem, 
causam dico eandem, ac certa nec dubia illis videbatur, quum 
quis, quem sica alter percusserat, spiritum exhalavit. Legem 
certo illam, quomodo sancta erat, apud Romanos quidem in 
usu judiciorum locum habuisse certum est; proculque dubio, 
si quidem verbum »excantare« observaverimus , ostenditur hoc 
loco, non solum posse fructum invocationibus infernorum de- 
perdi sed fuisse jam aliquoties revera deperditos. Secundum 
decemvirorum igitur leges et, ut apparet, secundum eorum, 
qui antea degebant, opinionem imprecatio ceteraeque mathe- 
maticorum artes omnino dignae sunt, quae puniantur. — Id- 
.circo ubi in jure Romano, in jure communi de conatu super- 
stitiosis instrumentis tentato disseritur, conatus is est cum 
utilibus instrumentis ideoque alienus a nostro proposito. — 
Eodem modo vix video, cur in alio loco: »si malum carmen 



*) v. Dirksen, Uebersicht der bisherigen Versuche zur Kritik u. Her- 
stellung des Textes der Zwolf-Tafel-Fragmente. cap. 15. tab. VIII. Fr. 8. 
p. 539—44. 

2 ) Admonendi enim sumus, stricte jus civile veteres prudentes inter- 
pretari solitos esse. 

3 ) Groppius Commentatio de praeceptis juris Romani circa punien- 
dum conatum delinquendi Sectio II, p. 39. 64. cf. Ludenum : Abhandlungen 
aus dem gem. d. Straf-Recht I, p. 63. cf. Abegg, Der Aberglaube u. das 
Verbrechen, p. 374 sq., im Archiv des Crim.-R., Neue Folge. Jahrgang 
1856. Pars III. 

incantassit, parricida esto, « conatum homicidii cum inutilibus 
instrumentis intelligendum esse quis putare debeat. Primum 
quidem malum carmen, ut jam adjecto verbo »malum« appa- 
ret, utile et idoneum habetur instrumentum. Luden rectissime 
id quidem commemorat, quom alter in alterius perniciem in- 
ferna numina invocaverit, eundem illis devotum ac deditum 
sese jam esse credere, credere jus vitae valetudinisve jam ob- 
trectatum esse. — Neque ex superiore casu neque ex hac lege 
conatum inutilibus instrumentis tentatum, si quidem e Roma- 
norum mente ac sensu interpretari volumus, puniendum esse 
possumus statuere. — Nec alioquin nobis probatur, quod idem j 
Luden theocraticas rationes illas longius *) secutus, eodemmodo, 
ait, actiones, quae, sicut incantatio illa, jura laedunt, puniri 
ac parricidium, quae cuncta scelera admissa sint in religionem 
ac superstitionem : »Die Versohnung der beleidigten Gottheit 
war wohl der hauptsachlichste Gesichtspunkt.« Equidem tali- 
modo de numine ejusque imperio homines cogitasse non piita- 
verim, qui erant illorum temporum rudes et asperi mores. Non 
illum, quem Luden putat, deum infernum, qui auctor damni 
arcessitur precibus, sed illum potius arbitrarer magistratum 
Romanorum studuisse placare, cui res, quas ut deperderet, 
aliquis operam dedit-, consecratae erant , sicuti in excantatorum 
fructuum crimine, quapropter Cereri tanquam dominae fru- 
ctuum patronaeque agriculturae , is qui infernorum ope illos 
perempserat, immolari solebat, non secus quam in fructuum 
furto animadvertebatur durissime 2 ). Neque ex hac lege puni- 
endi illa, quam Luden contendit, ratio neque ex superiore 
loco, de quo ille scriptor in abusu tantum artium magicarum 
et imprecatione puniendo navatam esse Romanis operam dicit, 
derivari potest, scilicet ut, qui talibus imprecationibus offen- 



*) cf. quae eleganter exponit de his rationibus Rein, Crim.-R. der 
Rflmer p. 25, inpr. 27 sq. et p. 26 Not. citt. 

2 ) Abegg, de antiquissimo Romanorum jure criminali, Romanorum 
jus puniendi minime totum ex theocraticis rationibus posse derivari docet, cf. 
quem illic citavit: Welker, Die letzten Griinde v. Recht, Staat u. Strafe. 
1813, p. 536. v. Abegg p. 32, Not. 43. p. 43. § 26 sq. § 28. Rein, Crim.- 
R. p. 27—36. 

datur deus, placaretur. Ratio potissimum , ut malorum car- 
minum incantatio capitali poena sicuti parricidium affecta fue- 
^rit, videtur fuisse crebritas, periculum, quod inde oriebatur, 
quodque malum parricidio i. e. illis temporibus homicidio pro- 
ximum esse judicabatur; simulque claudestina erant haee fla- 
gitia, quibus obviam ire homiues superstitione tunc in horrendum 
modum vexati ac territi summis opibus studebant. Dum igi- 
tur in illo loco ob excantationem demum, hic jam ob malum 
carmen adhibitum punitur eademque quidem poena. Dum in 
illo religioni adversante scelere ceterum leviore consummata 
demum actio, in crimine contra jus vitae concepto jam adhi- 
bitum instrumentum jam conatus criminis punitur, ac punitur 
— hic jam apud Romanos inveniri videtur principium — 
aequaliter ac crimen consummatum scilicet payricidium. 

Leges XII tabularum — hoc enim jam ex iis, quae ex- 
posuimus, apparet — conatum homicidii utilibus instrumentis 
susceptum eodem supplicio afficiunt, quo consummatum inter- 
fectionis crimen. Hoc tamen concedendum est Ludeno in hoc 
casu de conatu tantum proximo posse dici, quandoquidem jam 
ex incantatione violatio ac damnum illatum esse credebatur. 
Propter haec testimonia etiamsi difficile est poenam conatus 
cujuspiam criminis in XII tabulis refutare, tamen quod Crop- 
pius quidem dicit, jamjam XII tabulas in criminibus puniendis 
ad voluntatem spectavisse et ob eam rem conatum inutilibus 
cum instrumentis puniisse, minime laudandum est. Hoc qui- 
dem ex aliis locis , qui afferuntur, veluti ex fragmento 236 de 
verborum significatione cognoscitur, quod ex Gaji libro ad 
legem XII tabularum depromptum est. Quodsi restitutionem, 
in qua tanta recte ponenda est dubitatio, comprobamus, tamen 
ex verbis, quae sic composita sunt, qui »malum venenum fascit 
duitve, parricida esto *),« delictum inutilibus instrumentis su- 
sceptum puniri posse deduci, vel contra, nec illud Croppio 
nec hoc Ludeno concedendum est, qui eandem restitutionem 
solummodo partim comprobat. Procul enim dubio epitheton 
malum veneno appositum, utile esse debere instrumentum signi- 



*) Dirksen cit. p. 507 sq. 

ficat et ex tali restitutione , si qiiis cum Croppio eam ab omni- 
bus partibus laudaret, non impunem esse conatum remotum 
et reraotissimum posset concludi. Nec cum Ludeno consenti- 
mus, qui ex hac lege praecipue ex hisce verbis: »qui venenum 
dicit,« ait Gajus, »adjicere debet utrum malum an bonum, c 
locutos esse decemviros interpretatur de malo veneno, et ea 
verba: »venenum malum« sola cum fide quadam restitui posse. 
Quod Gajus venenum — ac de suo, ut paret, aevo — ait 
»ovop,a fi.eoov« esse, ita ut qui dilucide loqui velit, adjectivo 
quodam uti oporteat ; inde non sequitur, ipsos decemviros hoc- 
modo loqui et distinguere inter malum bonumque venenum 
voluisse. Eodem enim jure, qui Croppii facit partes, dicere 
posset, XII tabulas de veneno tantum locutas esse,. quia in 
eum quoque, qui inhabili usus veneno criraen conatus sit, 
animadverti voluissent. — Omnis vero hujus legis de veneficis 
restitutio lubrica est semperque dubia erit, quia caret classico 
testimonio. — Omnes ceterae juris criminalis sanctiones, quae 
nobis ex XII tabulis relictae sunt; damnum corpori datum: 
Gaji lnstit. lib. III. § 223, Gellii Nortes Atticae XX, 1 J ) in- 
juria, quae re, quae verbis committitur; carmen inprimis fa- 
mosum, Cic. Eep. IV, 10 2 ): falsum testimonium, Gellii Nor- 
tes Atticae XX, 1, furti praecipue frugum capitale crimen: 
Plinii lib. XVIII, 3; arbores furtim caesae, perduellio 1. 3 pr. 
(48, 4) Dig., ne ullum testimonium quidem perhibent, a de- 
cemviris omnino conatum nedum illum, qui fiet inutilibus in- 
strumentis, esse punitum excepto illo etiam famoso carmine, 
cujus criminis non solum occentator, sed etiam qui carmen 
condiderit, quod infamiam faceret flagitiumve alteri (Paull. 
Rec. Sent. V. 4, 6) noxius fustuario supplicio afficiebatur. Ce- 
terum Luden hoc loco recte commemorare videtur, poenam 
occentatoris ab auctore criminis famosi solummodo tum acce- 
ptam fuisse, quom carmen illud revera fuerit cantatum, neque 
in conatum illum fiiisse animadversum laesione nulla illata. — 



l ) »Si membrum rupit, ni cum eo pacit, talio esto.« 
') »Si quis occentavisset, sive carmen condidisset, quod infamiam 
faceret flagitiumve alteri.« 

In aliquot delictis ceterum, quae afferunt XII tabulae, omnino 
cogitari nequit de conatu: Praeter enim injuriam verbis illa- 
tam, in furto, quomodo distingintur a decemviris, manifesto 
secundum illius criminis notionem conatus non admittitur notio, 
neque ex natura delicti ac poenae privatae (v. Gaji Inst. III. § 198, 
§ 190) vel compositionis datur conatus, qui proprie sit punien- 
dus. — Deinde observandum est, qua cura, prope dixerim anxie- 
tate ad crimen non modo consummatum sed etiam — quod 
sane per se manifestum est atque ideo potuisset omitti in lege — 
ad convictum demum cujuspiam criminis poena saepius relata 
sit, ut in falso tectimonio: »qui falsum testimonium dixisse 
»convictus esset, de saxo Tarpejo dejiceretur « x ), non secus in 
crimine quodam in religionem adversante: furto frugum no- 
cturno; »suspensumque Cereri necari jubebant gravius, quam 
»in homicidio 2 ) convictum; tandem objectiva illa quaedam 
ratio XII Tabularum, quae perspicitur ex poena injuriarum 
subsidiaria, quam clicunt, »ni pacit, talio esto« 3 ), quamque 
Caecilium jurisconsultum contra Phavorinum philosophum apud 
Gellium defendere: »sed decemviri minuere et exstinguere volen- 
»tes hujusmodi violentiam pulsandi atque laedendi eo quoque metu 
»coercendos esse homines putaverunt, quapropter inquisitio non 
»esset adhibenda ejus, qui membrum alteri rupisset et pacisci tamen 
»de talione redimenda nollet, an prudens imprudensve rupisset,« 
quum ad voluntatem malignam referri animadversionem simul con- 
tendat, quamquamminimeneglectumhabemus. Sufficitenim, quod 
ex contemtu satisfactionis pacticiae dolum inesse ei, qui faciuns 
extrinsecus injustum perfecerit, praesumpserint, ut nos objecti- / 
vam et exteriorem injuriam principaliter respexisse decemviros 
contendamus, nec alias, generaliter decemviros se abstinuisse 
diceremus a distinctione illa, qua jam Numae temporibus Eo- 
mani uti videbantur, scilicet doli culpaeve ; nec tamen hujusce 
rei argumento fragmento de incendio (47. 9) Dig. 1. 9 uti 
auderemus, quod sane nullum argumentum esse luculente 



^V 



J ) Gellius, Noctes Att. XX. 1. Plinius XVIII, 3. 
2 ) Parricida non utique is, qui parentem occicHsset, dicebatur, »sed 
qualemcunque Nominem.« Festus v. Parries Quaestores. 
8 ) cf. Dirksen cit. pg. 516. 

Waechter 1 ) dissertatione explanavit, qui illum locum, qualis sit, 
non posse ad decemviros referri demonstrat 2 ). 

Haec oninia, quae attulimus, clare docent, in XII tabulis 
objectivam tantum juris violationom fuisse punitam ideoque 
negari posse, negari debere, voluntatem solam in judicandis 
criininibus respexisse ac conatum generaliter poena sauxisse. 
Neque quod supra habuimus repertum, conatum interfectionis 
proximum, conatum deinde carminis famosi, interpretandb in 
alios casus licet extendere. 

Quae si omnia, quae de XII tabulis exposuimus, com- 
plectimur, decemviros in duobus quidem casibus conatum, quom 
vere damnum quod fuerit illatum, nec tamen eum, qui inter- 
fectionem inutilibus instrumentis vel contumeliam ausus sit, 
animadvertisse ; quod ad alia vero crimina pertinet, nec cona- 
tum omnino, nec conatum, qui fiat imutilibus instrumentis 
damnasse contendimus. Ergo conatus inutilibus instrumentis 
susceptus generaliter impunis esse secundum legem XH tabu- 
larum videtur. — Quae postea latae sunt leges: lex Gabinia 
majestatis, lex Poetelia ambitus, lex Baebia Aemilia cum Cor- 
nelia Pulvia, ceterae nihil, quod hic nostra intersit, nobis 
praebent nec magis lex Calpurnia repetundarum. 

Jus recentius. 

§ 3. 
Eo demum tempore, quando Sulla dictator reipublicae 
praeerat, recens facta estgeneralis legislatio, quae fundamento 3 ) 
simul est juri apud Romanos criminali, quom quae sequuntur 
leges, Senatus consulta, Constitutiones in iis nitantur. Vetus- 
tissimi aevi illae leges: lex XII tabularum quasque citavimus 



*) Waechter, de crimine incendii progr. 1833 p. 22 sq. 

2 ) Non ego quae Rein, Crim.-R. der RSmer p. 59 — 60 de duodecim 
tabulis contendit inprimis de incendio disserens, omnino possum probare, 
quamvis cum eodem prorsus consentiam de obscuritate juris antiquissimi 
p. 30 sq. p. 45 sq. cf. eundem, qui deterrere legibus decemviros velle a 
crimiuibus videtur p. 82. admodum post posuise. p. 85. 

8 ) cf. Rein, Crim.-Recht p. 66 sq. 

leges derogabantur lege majestatis, de injuriis, de sicariis et 
veneficis, de falsis et repetundarum. 

Quom ne in hac quidem legislatione, qua cum posteriori- 
bus legibus et iis, quae legum vicem obtinent, conjuncta sy- 
stema juris criminalis definitum ac conclusum animadvertimus, 
verbis claris dilucidisque , num crimen inutilibus instrumentis 
susceptum punitum sit, declaretur; inprimis, ut^dinoscamus id 
principium, secundum quod apud Romanos omnino sit puni- 
tum, et in quantum sit illud observatum, constituere volumus. 
En quae sequuntur disserenda, utrum, quomodo supra distinxi- 
mus, ex subjectivo apud Romanos, an objectivo principio leges 
poenales sint latae. Quodsi ex objectivis plerumque rati- 
onibus apud Romanos punitur, unde evenit, quae nihilo secus 
in jure Romanorum invenitur, poena conaminum? Ubi tan- 
dem in jure Romano usus instrumentorum ad scelus patrandum 
inutilium sancitur poena? 

Nullum dubium secundum omnia quae de jure Romano 
tradita sunt, et praesertim conveniens id est omnino juri 
Sullanico ex vetustiore jure derivato, quod de perfecta demum 
violatione propter improbam voluntatem ex Sullae temporibus 
poenatn sumebant neque ideo comprobabant mere subjectivum 
principium, quo voluntas sola manifesta spectatur, non respici- 
tur actio qualiscunque. 

Ita a Claudio Saturnino in fragmento, quod ex illius 
scriptis solum compilatores attulerunt, nobis vero gravissimum 
argumentum, 1. 16, § 8 Dig (48. 19), haud dubie objectivae 
criminum parti maximum momenti attributum esse invenimus. 
Etenim Sullanicae legis cujusdam nominatim spectato principio : 
»eventus,« ait, »spectetur, ut a clementissimo quoque facta, 
»quamquam lex non minus eum, qui occidendi hominis causa 
»cum telo fuerit, quam eum, qui occiderit, puniat.« Tantum 
enim abest juris consultus, ut hanc puniendi rationem vitu- 
peret, ut idem objectivum principium adhibitum esse apud 
Graecos sine ira referat ex Homero Theoclymenem 1 ) ut hu- 



l ) II. XXm. v. 85. cf. (48. 19) Marcianus, poenis 1. 11, § 2: »delin- 
quitur casu« ad fortuitum casum a Graecis punitum. 

jusce rei exemplum citando. Nihil sane refert, nuni delictum 
privatum an crimen extraordinarium an crimen publicum sit; 
dein actio legibus vetita factum an dictum an scriptum — 
etiam consilium hic proponitur, ut exponendum nobis erit — 
fuerit, quom non levissimi sit momenti quod Saturninus hoc 
loco in exponendis poenae conditionibus non ' quomodo nos 
solemus, distinxerit; alterum systema nobis in 1. 16 pr. cit. 
refertur proprium Romanorum in jure criminali, quo satis pro- 
bari potest Romanos in jure poenali solitos esse actionem, 
qualis sit, intueri. Nec fiet, ut ex loco, quem modo attuli- 
mus, consilium quoque in quibusdam violationibus puniri pro- 
nuntiante, quisquam colligat Romanos generaliter in volun- 
tatem solam improbam saeviisse. Etiamsi enim exempla, ut 
conjurationes et latronum conscientia quosque alios suadendo 
juvisse, improbam et manifestam voluntatem puniendam esse 
ostendunt, tamen certae eae sunt actiones, in quas jus posi- 
tivum animadverti vult, quaeque, quamvis logice ad crimen 
ejusdem generis consummatum, puto necem, latrocinium spectent, 
crimina propria semel in jure criminali ponuntur, quibuscum 
non permittitur conferre alios casus, qui legibus non sunt 
respecti. Ceterum dilucidius antithesi consilii adversus tria 
alia criminum genera: »facta, dicta, scripta,« quae ab juriscon- 
sultis omnino recepta videtur 1 ), demonstratum est, consilium 
non tantopere fuisse in discrimine positum, ut Romani id 
aequiparaverint simul omnibus ceteris causis, quibus efficitur 
delictum corpusve delicti; sicuti nobis nimirum secundum no- 
stram, quam soliti sumus observare distinctionem, haud injuria 
libet suscepta crimina consummatis opponere criminibus. Nam 
ut taceamus de ordine, quo in systemate consilium est causa 
criminum denominatum, ipsum systema: »factum, dictum, 
scriptum, consilium« satis ostendit non permagno momento 
esse posse consilium 2 ) in jure criminali. Quo accedit quod 



l ) 1. 52, § 19. Ulpianus (47. 2) »neque verbo, neque scriptura quis 
»furtum facit, quare et opem ferre et consilium dare tunc nocet, quum 
»secuta contrectatio est.« 1. 1, § 1. Ulpianus (47. 10). Paullus Rec. Sent. 
V. 29, § 1 de crimine majestatis, Tacitus Ann. 1. 72. 

*) Gellius Noct. Att. lib. 7. cp. 3 : neminem »qui male facere voluit, 
»plecti aequum esse, nisi quod factum voluit, etiam fecerit.« - 

dictum est de exeraplis, quae talium crirainum afferuntur, cri- 
minum vice tantummodo fungi: ait enim, »scelerisest instar.« — 
Nec de animadvertenda sola improba cogitatione cogitasse 
Romanos, loco illo noto 1. 18 (48. 19) Ulpianus satis ostendit 
ac multi alii: Ulpianus denuo (2. 2) Dig. 1.1, § 2; (3. 2) 
Gajus 1. 3; (47. 2) Paullus 1. 1, § 1 ; cf. c. 14. 20 de poeni- 
tentia, dist. 1, praeterea Gell. N. Att. 7, quo Cato nobis 
testimonium perhibet, neminem poenas dare, quod argnatur 
male facere voluisse. At Seneca hunc in modum casum multo 
nostrae quaestioni simillimum decernens, sicuti Gellius idem 
exigua tantum est apud nos auctoritate, quum sane alii exstent 
auctores, qui secundum ipsorum opinionem ac theorema alia 
nobis referunt: Sic in rationem dicti Hadriani, quod infra 
contemplabimur, Servius ad versum Vergilii in Aeneide lib. VI, 
»ausi omnes immane nefas ansoque potiti:« »secundum ritum, 
»inquit, Romanorum, in quo non tantum exitus punitur, sed 
»et voluntas,« quod Bynkershoekins non merito dissolvere 
mihi videtur 1 ) exitu ac voluntate coeuntibus demum poenae 
locum esse; nec altera mihi placet sententia, Romanos non 
solum ob casum sed etiam ob effectum voluntate agentis ad- 
missum puniisse; quin etiam Cicero, quanta auctoritate alio- 
quin utatur, in oratione pro Milone; »non exitus rerum,« 
inquit, »sed hominum consilia vindicantur.« — Quod vero 
Croppius c. 1. Cod. Theodosiani (9. 26), legem Juliam am- 
bitus, »neque aliud inter coeptum ambitum atque perfectum 
»interesse arbitretur, cum pari sorte leges scelus, quam scele- 
»ris puniunt voluntatem,« deinde citaverit imperatores quoque 
Arcadium et Honorium in c. 5 Cod. ad legem Juliam maje- 
statis; hae, Sanio 2 ) et Bynkershoek 3 ) recte dicunt, nil nisi 
excusationes sunt imperatorum de animadversionibus exasperan- 
dis. — Attamen ut sententiam, quae nobis opposita est, pror- 



*) Corn. van Bynkershoek observ. jur. Romani. 1723 lib. III. cap. 
10. Sanio 1. c. ad legem Corneliam p. 95. 

2 ) Observatio ad leg. Corneliam de sicariis p. 80 ff. 

8 ) Cornelius van Bynkerskoek observationes juris Romani lib. III. 
c. 10. cf. ad illos Cropp. Commentatio de praeccptis juris Romani circa 
punietiduin conatum delinquendi 1813. sect, I. p, IjM. 

sus dissolvamus , recurrendum nobis est ad dictum illud Ha-> 
driani, quo loco magni momenti est, maleflcium quid significet, 
Tjonstituere. — Verbo maleficii invenimus appellari injuriam, 
(47. 10) Ulpianus 1. 47, § 4; (47. 2) Paullus 1, 53 pr.; furtum 
deinde (47. 6) Gajus 1. 1 ; (47. 7) 1. 7, § 5 Ulpianus; (50. 13) Gajus 
1. 6 ; dein delictum omnino privatum vel etiam quasi delictum, 
puta si judex litem suam facit, cf. 1. 51, § u. ad leg. Aquil. 
(9. 2) Julianus; Ulpianus 1.18, § 1 jud. (5. 1); Gajus 1. 5, 
§ 1. 2. 4. 0. et A. (44. 7); (4. 5) I. oblig., quae quasi ex 
del.; Marcianus 1. 2 carbon. ed. (37. 10); Gajus 1. 70, § u. 
fidej. (46. 1): etiam erimen extraordinarum; ac quum ex aliis 
locis verbo maleficii quamque rem improbe gestam et flagi- 
tium significari appareat, veluti Ulpianus (47. 2) pro socio 
1. 52, § 4; 1. 53. 55, Pomponius 1. 54; 1. 70, § u. fidej (46. 1) 
Gajus; 1. 20 O et A (44. 7) Alfenus; Ulpianus 1. 24, § u. 
pign. actione (13. 7); in edicto Hadriani ipsius (47. 14) abi- 
geis 1. 1 pr., notio tamen propria ac singulariter juridica quae- 
dam negari nequit. Ceterum propria significatio, quani nimis 
quidem Bynkershoek 1 ) urget, scilicet »artes magicae« legibus 
prohibitae in Codice Theodosiano, Justiniano, etiam in legibus 
barbarorum haud dubie invenitur. Praeterea enim vocabulum 
etiam delictum privatum significat in specie, id quod quum ex 
locis superioribus perspicitur tum ex perpetua ad furtum et 
ad noxam relatione; (47. 10) injur. 1. 17, § 4 Ulpianus; Ul- 
pianus (47. 6) si familia furtum 1. 1 pr. ; idem (47, 7) 1. 7, 
§ 5, quae quidem notio prope adest crimen extraordinarium. 
Qua ex re sequitur, ut in interpretando Hadriani rescripto 
1. 14 ad legem Corneliam (48. 8) Callistratus : »divus Hadria- 
nus in haec verba rescripsit : »in maleficiis voluntas spectatur, 
non exitus« non sit necessarium colligere, Hadriano postque 
eum Callistrato jurisconsulto in omnibus simul criminibus — vel 
tamen, quomodo Cujacio 2 ) sine ulla ratione Kbet, utique ob- 
tinere id in gravioribus, non in levioribus — , visum fuisse: 
animum pro facto accipi; electioni potissimum sit locus, de 



') cf. Abegg, der Aberglaube und das Verbrechen. p. 386 cit. 
*) L. 15. observ. c. 25. 

qua maleficii notione ambo cogitaverint, Hadrianus atque juris- 
consultus. Ceterum a priori contendimus: etiamsi verbis coge- 
remur de omnibus criminibus hic scriptum 1 ) esse pro certo 
sumere, non tamen geueralem attribuere vim huicce loco posse- 
mus, quum satis pro experto habeatur, saepenumero de quibus 
dam rebus non modo ab imperatoribus legumlatoribus sed 
etiam ab Prudentibus latioribus, quam decet, verbis disseri. — 
Maleficii primum si sensum ampliorem spectamus et in con- 
junctione ea posita esse sumimns, quae hoc loco dicta sunt, 
cum ceteris hoc in titulo legibus excerptis, minime gentium 
in sententiam pedibus ire licet multorum, qui alias de instru- 
mentis idem ac nos arguere student, quippe qui hic distin- 
ctum esse volunt, num laesio dolosa, vel culpa tantum illata 
vel nec voluutaria sit. Sic prorsus nobis vulgaris 2 ) exstaret 
sententia, quae forsan illam, quam restare adhuc ex objectivo 
principio cf. 1. 16, § 8 poenis (48. 19) veterum alii dicerent, plane 
dissolveret, scilicet: ex temporibus D. Hadriani non jam apud 
Romanos culposam violationem dolosae esse aequiparatam ; sed 
si modo quod 1. 13 et 1. 15 disseritur, stricte consideraverimus, — 
quom negligere illas, recurrere 2 ) ad posteriores inferioresve 
non liceat — apparebit horrendnm illud, in omnibus crimini- 
bus non id agi, num consummata sit injusta actio, sed num 
quis improbam voluntatem tantopere manifestaverit, ut para- 
verit instrumenta (nocna ideoque habilia ad consummandum 
flagitium). Tum conatus generaliter esset puniendus nec qui- 
dem is, qui fit instrumentis cum inutilibus — quia mala 
sacrificia 3 ) tunc temporis habilia ad necandum, ad violandum 
omnino opinabantur — , sed tamen conatus remotus ac prae- 
paratio delicti. Adhibere enim nocua instrumenta (1. 13), 



*) cf. 1. 14 cit. c. 1. 1, § 3 eod. ti. cf. Cropp. 1. c. de praec. juris 
Romani circa puniendum conatum delinquendi p. 36. cf. quae diligenter 
exponit Rein, Crim.-R. p. 128. 

2 ) cf. Sanio ad legem Corneliam p. 99. Not. 5f. cujus in sententiam 
descendit Luden quoque, qui confert hunc locum cum 1. 53 pr. (47. 2) 
cui eandem significationem minime jure attribuere videtur. I. p. 25 sq. 
Abhandlungen aus dem Strafrecht. 
8 ) 1. 13. h. 1. 

causam omnimodo occidendi praebere vel omnino laedendi ex 
hoc tempore puniretur aeque ac laesio consummata, nec jam 
illud, quod legimus 1. 16, § 8 1 ) (48, 19) in systemate juris 
criminalis dictum: »quamquani lex« (scilicet Cornelia), non mi- 
nus eum, qui occidendi hominis causa cum telo fuerit, quam 
eum, qui occiderit, puniat,« exceptio esset sed regula, quia 
voluntatem ubique spectari jubebat Hadrianus. 

Ut de hoc taceam, quod alterum principium: »eventus 
vel exitus spectatur,« in titulo longe posteriori quam rescri- 
ptum divi Hadriani dictum est, quod in jure Justinianeo non 
levis est momenti, hoc praesertim annotandum est: Hadrianum 
non generaliter, quamquam sic locutus sit, cogitasse omnium- 
que flagitiorum jam praeparationes punitas voluisse testatur 
locus ille, qui est in titulo de poenis, quo Saturninus, qui post 
imperatorem illum vixit, ex professo de systemate ac princi- 
piis juris Romani disserens decisionem legis Corneliae, quae 
quidem firmatur rescripto illo sub ipso legis Corneliae titulo, 
derogationem ei exceptionem principii generalis esse confitetur: 
»eventus spectatur,« nec tanti momenti mihi esse videtur, 
quod hic jurisconsultus subjectiva, ut ita dicam, ratione dicendi, 
modo conjunctivo utitur: spectetur. 

Sin vero notionem, quae singulari quodammodo sensu 
dicitur, maleficii, quomodo refertur in ti. Cod. Theod. et 
Justin. de maleficis et Mathematicis, uti Bynkershoek eandem 
adhiberi vult, »quod evidentem habeat rationem, cum exitus 
in hisce fere sit nullus, 2 )« secuti erimus, mirabimur sane, 
cur tanta emphasi haec sententia sit prolata! Ex diverso id 
concedendum est, quod hoc idem , de quo Bynkerhoek 8 ) lo- 
quitur, exstinguere quoque hominem veneno complectitur, ut 



1 ) Diligenter de illo loco loquitur Zachariae, die Lehre vom Ver- 
suche der Verbrechen. § 186 sq. Nec negligenda sunt quae Abegg ad- 
jicit in Kritische Jahrbiicher fur Rechtswissenschaft. Jahrg. V. 1841. pg. 55. 

2 ) cf. C. 20 de poenit dist. I. in med: »discernuntur a maleficiis ea, 
quae de jure offectum desiderant, in his enim non nisi animi judicium 
consideratur.« Apul. Fbr. L. V. »in maleficiis etiam cogitata scelera, 
non perfecta adhuc vindicantur, cruenta mente, pura manu.« 

3 ) Idem defendit Lelievre de conatu delinquendi p. 70. 

2 

ex 1. 1 Cod. eod. ti apparet; neque dubitatur, quin omnino 
hoc periculosum sane, quod putabatur, scelus ab lege Corne- 
lia parum abhorreat ci. Paullus Rec. Sent. V, 23 inpr. § 14, 
Basil. 1. 60. ti. 9. item. Cod. Theod. 1. 1. quorum appellatione 
1. 8 de indulg. crim. 1. 6 eod. ti. 

Tertia earum, quas attulimns, notionum, quidem non 
congruit, ut duae priores, conglutinationi loci cum titulo uni- 
verso, qui est de lege Cornelia nec cum fragmentis, quae et 
praecedunt quaeque sequuntur. Consideremus autem in ceteris 
juris, quod traditum est in corpore juris, criminalis partibus non 
inveniri generale ejusmodi dictum, secundum quod. conatum re- 
motum puniendum esse adhibito quidem ampliore verbi male- 
ficii sensu colligi potest; e contrario, non modo unum, ^quod 
attulimus, fragmentum sed fere omnia argumento esse cona- 
minis, nedum conaminis remoti secundum juris Sullanici re- 
gulas non generaliter sanciti, deinde et sententia, quae ab 
aliis artiore quadam maleficii notione adhibita proferatur, non 
prorsus satisfieri; neve id omittamus eandem sententiam, ac 
qualem Hadrianus 1. c. proclamet, mutatis tantummodo verbis 
ab jurisconsulto ejusdem aevi, quo vixit Callistratus, quo paullu- 
lum minor fuisse videtur, sc. a Paullo, a viro tantae auctori- 
tatis relatam ipso de maleficio dictam artiore quidem, quem 
supra adoptavimus, sensu 1. 53 pr. furtis (47. 2); quid nos, 
quippe aversantes simplicissimo uti subsidio scilicet restricta 
leviter interpretatione, quid nos impediet, quin compilatores 
in conglutinatione ista negligenter se gessisse contendamus et 
in hoc edicto quoque secundum Paulinum illud fragmentum 
de delicto privato fuisse cogitatum statuamus? Praesertim illi, 
qui generalem hic pronuntiatam esse regulam juris Romani 
pro certo sumunt, compilatores, jus Cornelianum ac jus vete- 
rum commenticium inaudite sane breviter et inconcinne stir- 
pitus eversum fuisse, hocce edicto exponere confitebuntur. 
Quod sane multo minus accipiendum videtur, quam studip 
proverbii illius quoque referendi commotos eos posuisse illud 
tali loco, quo non prorsus apte est ponendum, quia alio sensu 
maleficium adhibitum ab Hadriano quidem videtur. — Quod 
ad Paulinam illam legem pertinet: »qui injuriae cau&a januam 

effregit, quamvis inde per alias res amotae sint, non tene- 
tur furti; nam maleficia voluntas et propositum delinquentis 
distinguit«, summo jure in quaestione, utrum unius an alte- 
rius delicti privati sit locus, haec sententia obtinet, id repu- 
tandum esse in animadversione, si effectus facinoris ip. diversa 
flagitia, — quod praecipue in contrectationis et actionis inju- 
riosae notione admodum incerta evenire infra adhuc expone- 
mus — spectet, id reputandum esse dico, quo animo, qua 
voluntate nefarius rem ad exitum perduxerit. Hac enim de- 
mum maleficium, delictum privatum significari: Dum igitur 
jus veterum ex mere objectivis rationibus effectum polum 
respiciebat, jam jus criminale Romanorum posterius in eo est, 
ut in delictis privatis voluntas respiciatur! Hocmodo regula 
de privatis tantum delictis ab Hadriano videtur lata. Haec 
quidem a principio, quod Romano in jure inveniri persuasum 
habemus, objectivo minime abhorret, consummata tantum viola- 
tione et exstante objectiva criminis demum parte puniisse Ro- 
manos. Quamquam ex causa illa, quam jam praemonuimus, 
deinde propter id, quod in delictis privatis, quandoquidem non 
tantopere a jure privatorum elegantissime ac subtilissime exculto 
aliena sunt, diligenter principia quaedam observata fuisse vi- 
dentur, illam Hadriani Paullique regulam hic tantummodo ob- 
tinuiisse veresiraile est; non tam tenaciter argumento illo, 
quod dicunt, e contrario niteremur, qua nimirum cum cautione 
quadam ac moderatione uti in interpretando corpore Juris 
licet, et concederemus etiam in aliis juris violationibus volun- 
tatem et finem quo tendat, respiciatur necesse esse, ita ut 
exempli gratia quae sit voluntas ejus, qui incendium fecisse 
dicatur, inquisitum sit. Haec quidem alia quaestio. Ergo sen- 
tentia: »in maleficiis voluntas spectatur;« »maleficia voluntas 
et propositum distinguit* nil significat nisi: Romanos in 
animadvertendis delictis et forsan criminibus quoque extra- 
ordinariis improbam voluntatem spectavisse *) ; inquisivisse, 



*) cf. KritiBche Jahrbucher fur Rechtswissenschaft, I. Jahrgang p. 45. 
ad Luden, Abhandlong aus dem gem. d. Str.-R. Y. Jahrgang 1841, quae 
Abegg de Zachariae libro : Die Lehre vom Versuch der Verbrechen. p. 53. 
p. 54 exponit. 

2* 

qualis sit quoque tendat, ac demura seeundum id animadver- 
tisse effectum, crimen consummatum. Quidquid tamen est, 
sive in illo loco una, sive altera, sive tertia insit uotio, dein 
sive ex illo loco principium subjectivum, cui jamjam inter 
cetera satis obstat, quod poenitentia non observatur in jure 
Romanorum criminali; sive objectivum quodammodo princi- 
pium apparet, hoc quidem pro certo habemus ac pro experto, 
quod supra jam attulimus, saepenumero juris Romani quum 
scriptores tum etiam jnrisconsultos classici aevi, quod dicunt, 
non accuratissimis semper verbis modo ampliori modo artiore 
loquendi genere usos esse ideoque locum huncce non magno 
in discrimine ponendum esse. Cui enim, ut exemplo alio ex 
jure criminali utar, in mentem veniet Justiniani quoque in 
c. 5 ad legem Juliam (9. 8) dicentis: eadem severitate volun- 
tatem sceleris, qua effectum puniri jura voluerunt, ejusque loci 
in alios quoque casus transferendi ? 

§4. 
Neque tamen, quamquam paullulum longum est, facere 
possumus quin objectivum illud, quod contendimus, principium 
in singulis quoque criminibus expressum esse demonstremus. 
Jam dictum est 1. 1, § 2 quod quisque juris (2. 2) ab Ulpiano: 
»quod statuerit« ne verbotenus sit accipiendum, sed tum de- 
mum existere, quom effectus decreti adsit, res perfecta, inju- 
ria consummata sit. Quae si solummodo coepta sit, »si quom 
vellet statuere prohibitus sit,« non posse dici statutum esse. 
»Quid enim,« ait ille, »obfuit conatus, quom injuria nullum 
habuerit effectum!« Quod quidem Prudentem illum in iisdem 
libris III. ad edictum, quibus Fr. 18, Dig. (48, 19) inveniatur, 
scriptum esse bene notandum est. — Quod ad vera delicta, 
inprimis ad furtum attinet; contrectationis , quam concisa et 
accommodata sit singulis casibus expositio ejus notionis, recor- 
demur: arborum praesertim furtim cae3arum (47. 7) Paullus 
1. 5 pr. Saepius enim dictum invenimus, furtum si quis ar- 
guere velit, partim contrectatione perfecta opus esse (47. 2) 
h. t. Ulp. 1. 21, § 7; (4. 1) J. oblig., quae ex del. § 8; 1. 43, 
§ 5. Ulp. h. t.; 1. 10 Ulp. 1. 11, h. t. Paull. 1. 67 pr. Celsus, 
quod nullo quidem alio exemplo clarius dilucidiusque potest 

explanari, quara 1. 21, § 8 h. t. Ulp. (involuerum tollere), 
deinde Gaji lib. III. Inst. § 198. Tryphonius de VS. L 225; 
partim objectivum qriminis corpus solum non sufficere cf, Gaj. 
ni. § 197. § 1, 7 oblig. quae ex del. (4. 1); 1. 47, § 7 h. t. 
Ulpianus; 1. 76 pr. Pomponius; cf. Gellium Noct. Att. L. 11, 18; 
ad crimen , sed exsistere oportere voluntatem et affectum in 
crimen illud tendentem; »nec enim factum quaeritur, sed causa 
faciendi« i. e. animus lucri faciendi 1. 43, § 7, 8 Ulpianus; 
1. 22 pr. Paullus et inprimis § 1, 1. 82, § 2; sed in furto 
jamjam voluntati non tantum momenti attribuerunt , ut , ni 
plane et aperte ad objectura furti tendat, possit evertere cor- 
pus delicti, quibus in casibus id quod alibi pronuntiatur : »plus 
est in re, quam in existimatione« locum habet: 1. 21, § 2. 
Ulpianus h. t. ; nec errorem in corpore nec in persona domini 
nocere quidquam creditur 1. 43, § 4. Ulpianus : »nihil enim ad 
furtum consummandum facit, quod cujus sit, ignoraret«, uti- 
que Pomponius 1. 77 1 ) furtum adesse dicit, quom desit animus 
furandi sacci, nec tamen ex hoc unico fragmento multum affer- 
fcur adversus sententiam nostram. — Quamquam non negamus 
inter jurisconsultos, qui tunc temporis vivebant, inter Nera- 
tium (?) vel forsan Sabinum (Gellius Noctes Atticae L. II) 2 ) 
Papinianum (?) (47. 19) expil. hered. 1. 6. Pomponium et 
in altera parte Labeonem, Paullum, Ulpianum et inter antiquos 
Prudentes omnino altercationes fuisse, haud immemores frag- 



! ) cf. vero Paullum 1. 22, § 1 h. t. 

2 ) Magnopere dubito, num loco illi fides attribuenda sit, cf. (41. 4) 
Pauil. pro emt 1. 2, § 2; deinde Gajus, a quo ille »praeceptor noster* 
appellatur, alteram amplecti videtur sententiam. Locus apud Gellium 
lib. XI c. 18 hicce: »V*erba Sabini libro juris civilis secundo: »Qui alie- 
nam rem attrectat, cum id se invito domino facere judicare deberet, 
furti tenetur.« Item alio capite: »Qui alienum jacens lucri faciendi 
causa sustulit, furti obstringitur, sive scit, cujus sit, sive nescit.« Haec 
quidem sic in eb, quo nunc dixi libro Sabinus scripsit de rebus furti 
faciendi causa attrectatis. Sed meminisse debemus, secundum ea, quae 
supra scripsi, furtum sine ulla quoque attrectatione fieri posse, sola mente 
atque animo, ut furtum fiat, annitente. Quocirca ne id quidem Sabinus 
dubitare se ait »quis dominus furti sit condemnandus, qui servo suo ut 
furtum faoeret, imperavit.« — 

menti 1. 46, § 8 Ulpianus ad Sabinum; (47. 19) cit. 1. 6 Pa- 
pinianus (?) ad Neratium; 1. 43, § 5, 6. u. Ulpianus ad Sabi- 
num; Gaj. m. § 198, ac tandem (4. 1) I. 1. c. § 8; ita ut 
subjeetivum principium ab nonnullis non solummodo de furto, 
sed etiam certe de aliis delictis defensum fuisse appareat. Ve- 
rum si, quod Ulpiano eodemque Paullo, qui etiamsi doctrinam 
quam dicunt .emendationis seeutus esse videtur, principium ob- 
jectivum, ut juri Romano aptissimum defendebat, ac multis 
aliis placebat, in jure Justiniano receptum esse vix infitian- 
dum est, ex diverso tamen quod Justinianus (4. 1) I. 1. c. § 8 
et in c. 20, C. furtis (6. 2) in una quadam furti specie sen- 
tentiam tulit, quae ab illorum sententia abhorret, haec ipsa 
decisio, ut Justinianus: »licet non secundum,« inquit, juris 
regulas sit, nil nisi exceptio est ob hancce rem statuta, »ne 
ex hujus impunitate et in alium servum, qui facile possit 
corrumpi, tale faciuus a quibusdam perpetretur.« Quin etiam, 
quamquam minime corruptus sit a sollicitatore servus, tamen 
actione servi corrupti calliditati obviam ire Imperatori libet ! — 

Eadem vero ratio, quam de furto inprimis 1. 52, § 19 
declaratam observatamque invenimus, in damno injuria dato 
nobis occurrit (9. 2) 1. 27, § 17 Dig. lege Aquil: Ulpianus; 
in injuriae delicto (47. 10) h. t. 1. 10 Paullus; 1. 15, § 2 Ul- 
pianus; item 1. 15, § 17. 18: aliqua re gesta opus esse; nec 
mirum est, et in hoc delicto sufficere actionem qualem qualem, 
quae possit reduci ad voluntatem improbam (cf. 1. 13, § 1), 
quum mera vero actio, quae animo injuriandi careat, puniri 
nequeat 1. 15, § 23 h. t. Ulpianus; 1. 26 Paullus; nec tamen 
voluntas hic quoque tanto in discrimine est ponenda, ut respici 
debeat error in persona 1. 18, § 3 — 5 Paullus. Nam hic quo- 
que, quod saepius, dicendum est: »plus est in re quain in 
»existimatione mentis« (cf. eundem (41. 4) pro emt. 1. 2 § 15)! 

Deinde in delictis publicis, in lege potissimum Julia ma- 
jestatis voluntatem in actione respiciendam esse, (48. 4) h. t. 
Modestinus 1. 7, § 3: procul dubio pronuntiatur, quom »lu- 
bricum linguae non facile sit imputandum.« Si vero Paullus 
ipse (48. ?) leg. Corn. 1. 7: »in lege Cornelia dolus pro facto 
accipitur, neque in hac lege culpa lata pro dolo aocipitur;« 

nec in hoc loco argumento e contrario uterernur, ni Paullus 
ipse principium objectivum secundum quod consummata tan- 
tum crimina punienda sint, saepius proclamasset , ac deinde 
Saturninus quoque, ut docuimus, hauc esse exceptionem decla- 
rasset: »quamqnam lex non minus eum etc.« Vix igitur est, 
quod in alio legis ejusdem articulo sc. de falsis ac deinde in 
Sc. Liboniano Africanum alterum quidem Ictum, qui alterius 
fuisse factionis videtur, crucem interpretationis , ut ita dicam, 
nobis afferentem miremur. Fragmentum illud Africani (48. 10) 
lege Corn. de falsis 1. 6 pr. poenam hujus legis tum locum 
habere pronuntiat, quom in aliquo testamento — »prius enim 
oportet esse aliquod testamentum vel non jure factum, ut 
Senatusconsulto locus sit« — ut ipse vult, perfecto i. e. ex- 
trinsecus quod vitiis careat, ita ut interdictum de tabulis ex- 
hibendis locum habeat, fuerit adscriptum; nec referre, num 
jure effectum habeat necne, seu quia nullum sit ab initio seu 
ruptum postea. Testamenti enim riomen obtinere in illis quo- 
que casibus, contra quod vero conferamus necesse est VS. 
Paullus L 221, deinde (43. 5.) Ulpianus tabul. exhib. 1. 1, § 5 
ac praesertim eundem (29. 3) testam. quemad. aper. 1. 2. § 1. — 
In promptu est, hic dici, in adscribentem , quamvis legatum 
inutile sit, commodumque ex adscriptione non possit parare, 
poenae tamen legis Corneliae locum fore. Quod quidem, etsi 
minime cum aliis, quae in hoc titulo inveniuntur, decisionibus 
congruit, per speciem tantummodo in subjectivum incidit prin- 
cipium, animum adscribendi sufficere, nec considerandum esse 
effectum, qui casibus opportunis facillime prohibeatur, per spe- 
ciem dico, ille locus alterum loquitur principium. Nam testa- 
mentum perfectum ne Ulpianus quidem abusive nominatum 
testamentum esse profiteretur, cui subditum aliquid, quod a 
vera testatoris voluntate abhorreat, sufficere in crimine falsi 
ex natura ejusdem delicti satis apparet. — Verum in lege 1. 38, 
§ 6 (48. 19) poenis Paullus; inprimis 1. 22, § 1 lege Corn. 
de falsis (48. 10) idem, parens adscriptor in compendium filii- 
familias, qui apud hostes captivus est, punitur, dummodo ille 
in eo est, ut commoda possit capere. Alioquin pater innocens 
habetur. Eodemmodo ex § 4 1. c, qui bona fide servienti 
dominus adscribit, solummodo quoad cogitationem nocens vide- 

- 

tur. Criminis igitur adscriptionis noudum arguitur , quia 
effectus criminis, quom bonae fidei hominis possessor per eun- 
dem neque legatum, neque hereditatem adipiscitur, adesse ne- 
quit, dum in § 6 etiam indirecta adscriptio, auimo quidem 
adscribendi exstante, locuni dat poenae, et omnino, quae in 
illo fragmento Paullus ex professo de hoc crimine disserens 
exponit § 7, § 10 etc., satis demonstrant non tam interesse, 
qualis sit actio secundum logicani Senatus consulti interpreta- 
tionem, quam ut dolo malo scribendo sibi quis 6x testamento 
commodum paraverit. Inexplicabilis videtur mihi cum multis 
aliis haec jurisconsultorum dissensio. Utriua autem sententiam 
quis sequetur, non aberratum esse contendet a principio ob- 
jectivo, quod alias obtinere in jure Romano invenitur, quum 
de hoc mihi tantum inter Africanum ac Paullum diserepare 
videatur, quid in lege Comelia ac Senatusconsulto Libonniano 
testamentum significet. Objectivae enim criminis parti quan- 
tum momentum in jure Romano infuerit, si arguendus ac 
puniendus quis sit, non modo satis dilucide loci, quos contu- 
limus supra, demonstrant, sed etiam aliis rebus dinoscitur: 
Non solum, quod vix n^cessarium est commemorare, ex modo 
et amplitudine admissi poena dabatur, quod in loco illo dic- 
tum est, quo systema juris criminalis Romani exponitur: 
»haec quatuor genera consideranda sunt septem modis: causa, 
persona, loco, tempore, qualitate, quantitate, eventu;« sed 
etiam factum proprie in processu respiciebant , ut in actioni- 
bus extrinsecus justis: (47. 10) inj. Ulpianus 1. 13, § 1, § 9: 
qui jure publico utitur, non videtur injuriae faciendae causa 
hoc facere, juris enim executio non habet injuriam; ita in 
actionibus extrinsecus injustis (48. 8) ad leg. Corn. Marcianus 
1. 1, § 3: »ex re constituendum hoc.« 

Ergo exposuisse nobis videmur, Romanos in puniendis 
criminibus non solum improbam ac manifestam voluntatem 
spectavisse, sed effectum actionis consummationemque criminis 
nec certe principiuni mere subjectivum secutos esse, sed prin- 
cipium quodammodo objectivum. 

§ 5. 

Quali ex principio nou admittitur generalis conaminum 
madversio ; sed consummata juris violatione opus est. Ve- 

rum si in nonuuUis criminibus ea quoque facta, quae conatuni 
criminis nos quidem hoc tempore et appellare et animadver- 
tere consuevimus, subjecta animadversioni apud Romanos vi- 
demus haec omnimodo stat sententia, jus illud esse singulare 
nec posse tam ex communi omnium rerum ratione, quam ex 
formaii ac stricta ratione legum apud Romanos 1 ) ferendarum 
in alia crimina, ubi non sunt similia sancita, extendi. Ut in 
XII tabulis in duobus haud dubie casibus, deinde, quod vere- 
simile est, in usu judiciorum publicorum jam obtinet, conatus 
pari poena ac consummatura crimen saneitur. Jam ex hac re 
ad veritatem prope accedit, Romanos, quum suscepta tantum 
crimina animadverterent, non tam justitiam observasse eamque 
secutos esse, quam alias rationes. Quis enim est, qui nunc 
quoquc infitietur, rationem juris ac justitiae prohibere, quin 
conamina et crimina consummata sine ullo discrimine aestimen- 
tur ac puniantur? Attamen hoc utique in promptu ponendum 
est, si Romanos aliis, quam justitiae, rationibus iuductos in 
singuKs tantum criminibus in conatum animadvertisse constat, 
conatum inutilibus instrumentis susceptum, nullo quidem, ali- 
ter rem se habere, exstante testimonio, impunem esse. 

Quae in jure criminali antiquissimo generaliter observa- 
batur ratio, eadera videlicet valebat ac manebat in iis delictis, 
quorum poenam postulare in voltmtate ejus, qui acceperat 
damnum, positum erat. Nec euim conatus, ut supra vidimus, 
punitur in delictis privatis. — In criminibus vero extraordi- 
nariis tales actiones, quas nos conamina appellare solemus, 
punitas esse animadvertimus : »sollicitationem alienarum nnptia- 
rum itemque matrimoniorum interpellatores,« ut explicatur, 
propter voluntatem perniciosae libidinis,« »stuprum imper- 
fectum, conjurationes (cf. 1. 16 pr. Saturninus de poenis 48. 19) 
latronumque conscientiam;« et animadversio horum criminum 
modo cadem secundum regulam, modo minor, ut in stupro 
est, quam quae de consummato crimine infligitur. 



J ) cf. Lelifevre de conatu puniendi p. 37, cui consentit plane Mitterm. 
N. Arch. X p. 543, nec minus Sanio ad legem Cornel. de sicariis. Regim. 
1827. p. 86—112 cf. eodem looo p. 86, p> 107. Rein, Crim.-R. p. 126, 130, 
niuguU crimina ac delicta proponentem. 

Incriminibus publicis invenimus »consilium initum, solam 
utique voluntatem ac cogitationem 1 )* (lex quisquis) ex lege Julia 
majestatis pnnitam in lege Julia de vi publica »habere, cogere 
arma, tela domi suae agrove in viila, praeter usum venationis 
commercii, praeter rem hereditariam,« deinde »consilium turbae 
seditionisve faciendae initum, armatos homines habere« pariter 
lege poenali observata ac crimen vis publicae consumnmtum; 
deinde in lege Cornelia »occidendi furtive faciendi causa cum telo 
ambulare,« quod Saturninus derogationem principii declarasse 
nobis visus est, deinde in eadem sanctione »venenum vendere vel 
emere,« siCiceronis 2 ) in oratione pro Cluentio c. 54 auctoritatem 
sequimur, »et habere« conficere, dare hominis necandi causa, 
pecuniam accipere, quo quis reus fiat criminis capitalis, cui 
legi adrogatur Sc. Prisco et Annio Vero Css.: »familiam do- 
mino sciente arma sumere modo recuperandae , adipiscendae 
possessionis: deinde in lege Pompeja »emere venenum, ut patri 
daret, quamvis non potuerit;« in lege Julia ambitus similia; 
in Sc. Liboniano, quod additur lege Corneliae de falsis »socie- 
tatem ad defraudationem innocentium, pecuniam accipere ob 
dicenda falsa, corrumpere judicem« et caetera. — Neglecta 
illa, quae jam communi doctorum opinione rejicitur, distinc- 
tione criminum atrocium, atrociorum, atrocissimarum ac levium, 
duas invenimus de animadversione conatus in jure Romano 
sententias. Krug 3 ), deinde Zachariae 4 ) Romanos dicunt cona- 
tum ac consummationem criminum in legibus non separasse, 
quaeque facta velut in legibus judiciornm publicorum animad- 
vertantur, ea ex notione nimirum conamina aliorum facinorum 
esse, ex rationibus tamen Romanorum propria delicta per se 



*) Quas ex hac lege, deinde ex 1. 16 poenis rationes adversarii de- 
promunt, bene Lelievre p. 46 — 56 refellisse etiam de novissimo jnre Ro- 
manorum videtur: de conatu puniendi, Lovanii. cf. Luden, Abhandlungen 
aus dem gem. d. Straf-Recht I.: Ueber Versuch des Verbrechens pag. 16. 
Geib, Lehrbuch I, p. 80. Sanio 1. c. p. 95. 

8 ) cf. quae luculente Rein, Crim.-R. p. 126 exponit. 

8 ) Versuch der Verbrechen p. 9 sq. etiam Luden I. 25 ff. 

*) Verauch der Verbrechen p. 110—37. 



DigitizedbydOOQl6 



27 

consummata ac consumraanda esse. Qnod utrumque a Waech- 
tero 1 ) negatur. — Vix est in proposito nostro, ut accedamus 
ad singula. Hoc utique dubitandttm ex Bomani juris historia, 
nec de eo cogitandum est, quod Waechter notionem illam, quae 
nobis quidem in usu est et aptissima videtur, apud Romanos 
quoqne usitatam ruisse contendit 2 ). Illam potissimum, quae 
optimo jure increbuit, opinionem sequimur, jus criminale Roma- 
num in singulis tantum casibus facinora, quae ad alterum scelus 
perficiendum pertineant, consuesse punire nec illa punire 
qua criminum conamina, sed ut delicta, quae sua vi ac po- 
testate constent ac per se judicanda sint. Simili modo leges 
recentiores in conjurationem animadvertere solent et in mo- 
rem arma occulta gestandi. Quis enim est, qui ex hac 
sanctione si nulla generalis apud regula de conatu exstaret, 
nos conatum omnino puniisse interpretetur? Ac multum ab- 
est, ut id, quod in factum, quod adhuc in effectum ipsum 
tendat, aequo poenae genere atque effectum sit animadversum, 
nobis adversetur, quom Romani, ut opinor, non omnem illo- 
rum factorum utique logicum nexum neglexerint sed sanctio- 
nes illas nullo alio loco melius faciliusque collocandas esse 
putaverint, quam in illis criminibus. Denuo non, quo nos 
systemate utamur, Romanos potuisse uti, systema, quod apud 
illos in usu fuisse Saturninus referre videtur, satis superque 
ostendit. Minime gentium in generalem terribilem conatus 
cujuscunque animadversionem pervenisse, Romanos credimus. 
Nulla alia nisi utilitatis causa, quae juri singulari omnino 



*) Beil XXII, p. 45 c. cf. alios quoque, qui fere idein sentiunt : Cropp, 
Sectio I, 57—66 u. II. Welker, Letzte Griinde p. 555. SchrfSter, Hand- 
buch § 83. Schrader, Institufc p. 761. Rein, Crim.-R. der RSmer p. 63. 
64 sq. cf. Wachter etiam Lehrbuch I. p. 138. Abegg, Lehrbuch p. 175. 
Zachariae I. p. 92 ad illius librum Kritische Jahrbucher f. Rechtswissen- 
Bchaffc. V. Jahrgang. 1841. Abegg, p. 54 sq. Luden p. 9. 

2 ) Wachter, Lehrbuch des Strafrechts p. 52 sq. Quocum consentit 
inprimi8 Bauer: »Ware die Frage in demselben (Rttm. R.) zur Sprache 
gekommen, so wurde gewiss fur die Strafbarkeit solcher Handlungeu ent- 
schieden worden sein, weil dem R6m. R. bekanntlich die darin offc aus- 
gesprochene Ansicht zu Grunde liegt, dass es weniger die aussere That, 
al8 der Wille sei, worauf die Strafe bezogen werde.« 

causain praebet, non ex rationibus juris communis et aequi- 
tati& hoc receptum videtur. Ceterum hoc inter illas , quas 
retulimus, doictriuas non discrepat 1 ) probationes deesse cona- 
tum in universis criminibus legitimis punitum esse. Quae 
quandoquidem nos deficiunt , quia id quod » veresiniile l ) « 
tantum est ac per speciem tantummodo generaliter loquen- 
tibus locis affirmatur , uobis non sufficiat, obtinemus ac 
contendimus conatum per se in jure Bomano non punitum 
fuisse. Id si verum est, jam apparet conatnm inutilibus 
instrumentis susceptum impunem fuisse. Quod ad ratio- 
nes praeparationum quarundam itemque eonaminum in qui- 
bosdam sceleribus puniendorum speciales attinet, partim peri- 
culum, quod ex talibus facinoribus principaliter emineat, partim 
omnino salutem societatis ac rei publicae praesertim Romanae 
illis temporibus causam fuisse putamus, cur baec sancirentur, 
sicut de lege Cornelia inpritais Sanio 2 ) luculente exposuit. Dum 
de mngulis iDis causis ejusdem Sanionis, Bynkershoekii, Lelie- 
vrii, Ludeni, Zachariae scripta sufficiat mihi allegare, restat 
adhuc iis, quae supra explicavimus, jus poenale Bomanum 
fere objectivo tantum principio nixum non generaliter conatum 
puniisse, ad^icere, conatum, qui fiat inutilibus 3 ) instrumentis 
jamjam hac de causa non potuisse in jure Romano locum ha- 
bere, quod ex legibus fere solummodo idonea, quibus susce- 
ptum effici possit, instrumenta maleficiorum intelligantur. 

§ 6. 

Nec plane negligendum quidem est, quod per occasionem 
commemoratur , factum, quod sit susceptum, oportere idoneum 
esse, quo ad eventuni perveniatur, sicuti — non libenter e 
medio reliuquerem Ulpianum 1. 10, § 1 f. neg. gest. (3, 5) 
loquentem: »ut enim eventum non speetemus, debet utilitey 
esse coeptum« quod mire generahter dictum mirum in moduna 



J ) Wachter, Beil, XXU. f. cf. Wachter, Lehrbuch § 85, Not. 6.7. 1. 
nec minus Cropp 1. c. p. 61, not. 21 et Lelievre 1. c. p. 74, qui cetera 
quae de hac re scripta sunt, referunt. 

*) Sanio 1. c. p. 79. Not. 37. 

3 ) de hao quaestioue cf. Cropp. I. p. 41 aq. Wachter p. 137 sq. 

reducit in mentem sententiam Saturnini jurisque Romani prin- 
cipium: »eventus spectatur!« — (48, 4) leg. Jul. , Modestinus 
1. 7, §3 testatur, quo loco judex, quae sit laudabilis majesta- 
tis principalis veneratio, personam spectare jubetur »an por- 
tuerit facere; « cf. (9, 2) leg. Jul. adult. coerc. Ulpianus (48, 5). 
— Verum in 1. 54, § 2 furtis Gajus (47, 2): »teli autem 
appelatione et ferrum et fustis et lapis et denique omne, quod 
nocendi causa habetur, significatur, « deinde (48, 6) leg. Jul. 
vi publ. Paullus 1. 9 »armatos non utique eos intelligere de- 
bemus , qui tela habuerint , sed etiam quid aliud , quod nocere 
potest,« commemoratur usus teli idemque defmitur. — Telum 
secundum ea, quae 1. 233 § 2. Gajus VS dicta sunt, figura- 
tum est graeca voce: arco tou ttjXou ideoque telum significat 
idem, ac graece j3eXos, sc. ab initio et ex usu tum temporis 
loquendi volgari: »quod ab arcu mittitur, « deinde ex ratione 
tunc temporis accurate loquendi, sicuti peXo; quoqufc, »omne, 
quod manu mittitur« significat. Cujus notionis Xenophon Ana- 
bas. V. 2, 14 exerapla proposuit: Xo^at, ToSsojAaxa (significat 
quod ab arcu mittitur, sicut telum communi nomine) o<pev8o- 
vai, X(&oi, Gajus vero lapidem, lignum, ferrum. Dum supra 
1. c. Paullus hoc nomen in jure criininali proprium usurpare 
videtur, ipse aliis locis Rec. Sent. V, 3. § 3 admonet: telo- 
rum appellatione omnia, ex quibus saluti hominis noceri pos- 
sit, accipiuntur , « in Collat. Mos. et Rom. legum I. 13. § 2. 
*teli autem appellatione non tantum ferrum continetur, sed 
omne, quod nocendi causa portatum est.« »Deinde Gajus 1. c. 
admonere nos videtur, Prudentiores jamjam ex lege XII tabu- 
larum non modo voce teli nocua quaedam instrumenta com- 
plecti, sed etiam, quomodo differat notio in jure criminali ob- 
servata a priori propriaque notione , certam huic vocabulo at- 
tribuisse notionem periculi, ita ut injustum armorum usum ea 
tantum conditione puniri voluerint, si instrumentum quodlibet 
adhibitum fuerit noxium idemque periculosum, scilicet in vi 
publica, in furto armato, in homicidio, quo in crimine ex na- 
tura ac qualitate illius instrumenti periculosi veluti gladii aut 
vero clavis cuccumaeve indicium posse percipi, utrum dolo an 
culpa casuque homicidium sit admissum Hadrianus rescripsit 

(48, 8) ad leg. Corn. sic. 1. 1, § 3), Marcianus rescripsisse illum 
refert. Sic in magno criminum numero, ut utilia et habilia 
instrumenta sint, praeceptum videtur, adversus quod decisio 
illa, quam inveuimus in altero legis Corneliae articulo contra- 
riam, exceptionem tantum statuit. Nam qui hominis necandi 
causa veneno utebatur, ei poena legis Corneliae de veneficis 
irrogari debet. Venenum secundum 1. 236 VS Gajus ad legem 
XII tabularum, sicuti graece <p apjxaxov, nomen est medium nec 
periculosum solum id esse opus est. Significat enim omne, 
quod adhibitum naturam ejus, cui adhibitum erat, mutat, com* 
prehendit igitur venenum malum (ad occidendum paratum) vel 
medicamentum malum (Marcianus [48, 8] lege Corn. sic. 1. 3, § 1), 
et venenum bonum vel medicamentum in sensu stricto (ad 
sanandum paratum) 1. 236 VS, sed etiam illud, quod amato- 
rium appellatur, quod lustramenti causa datur. — Nec Roma- 
nos ipsos triplici hac distinctione utentes , quid significet ama- 
torium, sciisse puto cf. 1. 3, § 2. 1. c. — Iccirco si in lege 
Cornelia »venenum conficere, facere, vendere, habere, dare« 
sancitur, omissa adjectione, quam necessariam esse Gajus di- 
cit: instrumentum hoc casu inutile quoddam adhibitum ideoque 
conatus inutili veneno poena legis Corneliae, sicuti lege XII 
tabularum animadvertitur : Neque hoc negare nos possumus, 
quae est curiosa ac diligens in hac lege loquendi ratio: »hoc 
solum notatur in ea lege, quod hominis necandi caasa habet.« 
1. 3, § 2 cit. Hoc vere est, quod Paullus paullo infra: »in 
lege Cornelia dolus pro facto accipitur! — Quae vero quis 
habet cujusrei causae, non oportet ea esse etiam utilia ob 
eandem causam! In hac igitur lege, ne dolose venenum 
quanquam putativum tantummodo adhibeatur; deinde in Sena- 
tusconsulto, quo illi adrogatur, minore quidem poena cavetur, 
ne culpa tantum medicamentum ad conceptionem periculosum 
adhibeatur; quin etiam is, qui culpa, (48, 19.) poenis 1. 38, § 5 
Paullus, abortionis seu amatorium poculum dando nemini ta- 
men nocuerit, relegatione punitur! Quae conjunctio — simil- 
limam paula infra habebimus — una in lege casuum diversis- 
simorum fere aeque puniendorum, satis superque monstrat, 
quantopere praecaveat vitae cunctis opibus lex operam det, 

ut, si posset, omnia talia venena de rebus humanis tollat. — 
Eandem fere decisionem ac duobus in casibus, quos oommemo- 
ravimus, legimus apud Senecam: ut in telo,« inquit, »latro- 
nis opposita veste eluso ille non minus latro sit, sic illum 
venenum, cujus vim remixti cibo perdidit, dando scelere se 
obligare, etiamsi non nocuit.« Quum vero Seneca eodem loco 
pergat »omnia scelera, etiam ante effeotum operis, quantum 
culpae satis sit, perfecta sunt,« Bynkershoek recte ad haec ad- 
notasse mihi videtur: »ita forte philosophus, non ita juriscon- 
sultus, cujus partes nunc quoque agimus,« judicat. Admo- 
nendi sumus hoc loco, magnum nec paullo illis temporibus 
crebrum periculum esse, quod ex usu veneni oriatur, deinde 
esse malum exemplum , quod alioquin toties causa legum atro- 
cissimarum reperitur, quodque legislatori nempe is praebuisse 
visus est, qui culpa tantummodo venenum nactus erat; tertium, 
non tam rerura grandem, quae ad artem medicinam pertinent, 
peritiam Roinanorum fuisse, qui certe, quaenam venena peri- 
culosa sint necne, nescieriut, qui, veluti Marcianus, distin- 
guunt hoc modo: aut periculosa sunt venena, aut non pericu- 
losa aut quoddam nec unum nec alterum , qui tandem — aliud 
hoc est Senatusconsultum — pigmentario illi, qui temere de- 
derit, vendiderit cicutam, salamandram, buprestin, aconitum 
quoque, pityocampas, mandragoran legis Corneliae poenam 
minitabantur ; non mirabimur haec omnia contemplantes, quod 
Romani distinctionem inter noxia et innoxia venena seposue- 
rint, praesertim, quum jam hic 1 ) superstitione coeperint animi 
perhorrescere , sicuti exempli gratia vulgo apud nos sulfuris, 
medicamenti plane innoxii non sunt amantissimi homines. 
Hac enim in inscientia ac simul superstitione cessat illa distin- 
ctio, utrum npxium sit necne instrumentum, cf. (48, 8) 1. 13 
Modestinus. 

Quae si omnia de jure apud Romanos criminali exposita 
comprehendimu8, dicendum est, Romanos observando generali- 
ter objectivum principium, conatum ut in singulis tantum ca- 



*) cf. ad haec; quae Abegg, Der Aberglaube und dat Verbrechen: 
Archiv dee Crim.-R. cit. p. 381 sq. disserit. 

sibus, ita inutilibus susceptum instrumentis punivisse nusquam 
excepto veneficio. 

Oap. II. 

Jus Germanicum. 

Jus antiqunm. 

§7. 
Jam progrediamur ad considerandum jus germanicum. Jus 
germanicum non ab legislatore, qui libero ipsius arbitrio hoc 
illudve principium pluris aestimans alia principia alias ratio- 
nes postponere potuisset, institutum esse ac compositum vi- 
detur, sed est natum genitumque ex consuetudine ac commu- 
nibus nationis rationibus, et postea jura singula collecta et 
in unum coacta sunt. Quod in jure germanico tamen objecti- 
vum invenitur principium, originem duxit ex natura et indole 
juris privati, cui ab initio omnia maleficia apud Germanos 
subdita erant ac diutissime manebant, quom is, qui damnum 
senserat, vel etiam ejus gens offendi ac violari putaretur; 
ideoque weregiltum vel compositio multa est, quam is qui vim 
intulerat, etiam in atrocissimis criminibus etiam in homicidio, 
in corpore laeso solvere solebat. — In uno vero scelere, quod 
natura quidem sua non singulos, sed rempublicam offendit, 
publica poena irrogata est et hic tali modo, ut qui sint fines 
inter jus privatum ac publicum, vix intelligi possit: Qui in 
salutem reipublicae deliquerit ac perduellionis arguitur, ejus 
vita simul cum re familiari voluntati principis devota est, 
quasi ejus jus privatum fuisset violatum: Tacitus Germ. c. 12 
lex Bajuv. ti. 2, c. 2. — Ut vero jam ex natura poenae, quae 
tum temporis sumi solebat, resultat, ita clarius ac dilucidius 
principium objectivum perspicitur hac re, quod Germani non 
distinguebant inter culposum et dolosum horaieidium ; cf. inprimis 
legem Saxonicam ti. 12, c. 5, praeterquam quod is, qui dam- 
num accepit, faidae jam expers compositionem tantum, qua 
sibi satisfieret, habebat, quod vero posteriori quidem tempore 
demum, quum potestas publica major ac fortior facta fuisset, 
obtinere videtur. — Quibus omnibus de causis consentaneuni 
nec mirandum videtur, quod jus germauicum poenam nou in 
voluntatem refert neque ideo generalem conatus notioneiu et 

animadversionem obtinet. Singnla nimirum, ita loqni libet, 
conamina in jure germanico quoque invenimus, sed tamen, 
ut eximia diligentia Luden 1 ) exposuit conamina proxima tan- 
tum, quae quidem minore 2 ) poena afficiuntur. — Ita in legi- 
bus barbarorum et in tractatibus de jure , qui tunc scribebantur 
animadversum in attentatum homicidii, abortus procurationem, 
sterilitatis, plagii, criminis vis in sensu speciali, raptus, rapi- 
nae, furti, quod crimen publicum est in jure germanico, et 
falsi intelligimus. Vix aliud quidquam facere nos posse con- 
fitemur, quam repetere, quae ille docet, possemus, si singula 
accuratius exploraremus hic. Sufficiat igitur nobis statuisse 
in jure germanico, in quo plus privati quam publici juris na- 
turam invenimus expressam, objectivum obtinere, sicuti in 
nullo alio jure , principium. — Nam ex hac ratione sequitur, 
ut poenam in tali jure irrogatam esse conamini inutilibus in- 
strumentis contendere nequeamus. 

Quod intelligitur quoque manifesto ex nonnullis legum 
codicumque locis: legis Ripuariorum ti 83 c. 1: »si quis vir 
seu qua mulier Ripuaria per venenum seu per aliquod male- 
ficium aliquem perdiderit, weregiltum componat« c. 2: »si autem 
mortuus non fuerit et varietatem seu debilitatem probabilem 
ex hoc in corpore habuerit, centum solidis culpabilis judicetur, 
aut cum sex juret.« Hic plane sermo est de rebus aut vitae 
aut valetudini periculosis. Clarius vero et ita, ut omnes du- 
bitationes eximantur, in lege Bajud. ti 3 c. 7 objective peri- 
culosa esse, quae adhibita sint, instrumenta oportere expositum 
est : »similiter, qui potionem hujusmodi donaverit alicui, in quo 
mortiferum esse dinoscitur, quamvis parvum sit aut multum, 
si evaserit, cum duodecim componat,« deinde c. 6 eod: si quis 
cum toxicata sagitta alicui sanguinem efluderit, cum duodecim 
solidis componat eo, quod inunwan (inunwani i. e. in despe- 
rationem vitae).« In utroque casu habilibus instrumentis de 
suscepto conatu agi videtur, in quo verumnec putationem tan- 



*) Luden, Abhandlungen aus dem Strafrecht p. 302 — 395. 
2 ) Zachariae, Lehre vom Versuche der Verbrechen. § 205. cf. quae 
explanat de illo libro Abegg cit. Erit. Jahrbucher. 

tum venerum est adhibitum. Tum demum enim poenam irro- 
gandam esse, quom potionem esse letalem, sagittam vere toxi- 
catam esse argutum fuerit, quoniam effectus, ut apparet, in 
utroque casu non ob instrumentorum insufficientiam impeditus 
fuerit, quae eadem conditio et in eo casu intelligenda esse vi- 
detur, quem lex Visigothorum refert lib. VI. ti 2 c. 2 : »si certe 
poculo veneni potatus evaserit.« 

Eadem denuo ratio mep quidem judicio usurpatur statutis 
quoque Magdeburgensibus , quae composita sunt per magnam 
partem ex speculo, quod dicunt, Saxonici juris, articulo 9: 
»Iss di wunde gestochen mit einem mezzern, und wird der 
mann gevangen in der vrischen tat, unde vor gericht gebracht 
mit gerufte, her mag im sprechen an sinen hals, ob her will, 
wanne daz mezzer ein duglich mort ist;« deinde in altero juris 
Suevici speculo veluti c. 383 : »einer mag sein weib wohl riigen 
und weib iren mann, ob sie ihm oder er ihr ein Gift machet, 
da man die Leute mit toedtet; sie sollen beide ihr Gesinde 
von ihnen thun, ob sie der Unthat von inen inne werden,« 
instrumenta habilia sunt requisita. 

Secundum ea in vetere jure Germanorum impune esse 
crimen susceptum inutilibus instrumentis dicendum est. 

Jus Constitutionis Griminalis Garolinae. 

§8. 

Magna vero intercessit de legislatione juris, quod dicunt, 
communis, de constitutione criminali Carolina controversia, 
num in illa haec conaminis species poenae subjecta sit. Coar- 
tatur hic nostrae quaestionis explicatio paragrapho illa, quae 
est de conaminis notione, articulo 178 CCC. 

Ex superscriptione et ex iis, quae in articulo exponuntur, 
id tantum pro certo potest intelligi, Imperatorem in conatum 
ipsum animadverti ideoque recedi ab sententia juris Romani 
ac veteris juris Germanici voluisse, ex qua in nonnullis tantum, 
qui supra in medium prolati sunt, casibus, puniendus ille est. 
Quae ratio jurium priorum, conatum per se impunem esse xxt 
jam ab initio nos movebat, ut objectivum principium illis 
supposuerimus et hac de causa conatum inutilibus opibus sus- 

ceptum poena eximamus; ita, quod in CCC conatus ipse pu- 
nitur, eerte subjectivam juris rationem ideoque animadversionem 
quibusvis conaminibus statutam fuisse deinonstrat. Id quod 
nulli dubitationi videlicet subjectum esset, si nil aliud in CCC 
esset sancitum. — Nec tamen mere subjectivum principium in 
hac constitutione exsistere, sed sola idonea potius conamina 
puniri persuasum est longe plurimis et nobis ex verbis arti- 
culi 178. Hic sane solummodo Tittmann et post eum Selchow, 
deinde Waechter in favorem nempe rationalis ipsorum de 
hocce conamine doctrinae, etiam inutilia conamina ex CCC pu- 
nienda esse contendunt. — Quanquam generaliter et utique 
breviter CCC sententiae eo usque receptae opponit ipsius ra- 
tionem, ea nimirum brevitas ex omni dispositione Constitutionis, 
in qua mehercule nec levitatis nec festinationis vestigia per- 
spicua esse omnes consentiunt, omnino non ea mente acci- 
pienda est, ut sententiam ab verbis legislatoris alienam suppo- 
namus! Quom enim Tittmann dicat; si quidem verba legis 
teneamus, de animadversione conatus inutilibus instrumentis 
susceptis cogitare nos non posse, cogitavisse vero legislatorem 
de volgari tantnmmodo conaminis speeie, de conamine utilibus 
opibus attentato ideoque adstrictius locutum esse, neque utique 
verba »scheinliche Werke, welche zur volnbringung der misse- 
that dienstlich sein mogen,« amplius esse, quam nudam para- 
phrasin, nec sententiam exprimere Constitutionis , secundum 
quam facere non possimus, quin in veneficum, qui venenum 
cum alia substantia miscuerit eoque modo vim ejus corruperit, 
animadvertamus ; hoc opprobrium haud immerito a Zachariae 1 ) 
et a multis aliis jam rejectum est. — Alio modo Waechter de 
hoc articulo disserit 2 ), qui in apposito: »werken, die zur voln- 
bringung der missetat dienstlich sein mogen« subjectivum tan- 
tummodo nexum inter effectum ac coeptum facinus requiri ar- 
bitratur, quom verba »sein mogen« interpretatur eo sensu, 



1 ) Ejusdem sententiae etiam Abegg est: Kritische Betrachtungen 
flber den Entwurf p. 154. 

2 ) Waechter Beil XXIII. p. 49. 2.-50. cf. Feuerbach Rev. II p. 269 f. 
Jarke Handbuch I. p. 217, Luden Abhandlungen I. p. 475 sq. 

quo nostro tempore ea accipimu&, i. e. opposita verbis: »dienst- 
lich sind.« Sed verbum »mogen« antiquissimis temporibus et 
inprimis tempore CCC, ut satis usus sermonis in bibliis Sacris 
ostendit, alia notione accipi solet; significat enim ^konnen 1 ).* 
Hocmodo hercule in conatu facinus susceptum objectivam et 
realem effectus causam esse posse dictum est. Quod veram 
esse vocis significationem, perspicitur ex versione articuli Go- 
bleri 2 ): »si quis maleficium apparentibus factis ad effectum 
seu completionem maleficii conducentibus molitur,« qui, si 
verbum »mogen« eo sensu, quem Waechter intelligi vult, per- 
cepisset, certe non usus esset participio »conducentibus,« quod 
videlicet indicativi tantum loco esse potest; nec dubium est, 
quod Pfotenhauer hoc loco: »auf die Vollendung des beabsich- 
tigten Verbrechens (gerichtete oder) hinfuhrende Handlungen« 
vertens quodlibet conamen, etiam conamen inutilibus rationibus 
susceptum deinde in objectum haud idoneum suscepta facinora 
posse hac versione contineri dicit, facillime redargui. — Quae 
verbis »scheinliche werke« apposita sunt, haud prorsus super- 
flua sunt nec desiderari quidem possunt, nec solummodo attri- 
butum, quod dicunt ornans est sed hac voce haud dnbie postu- 
latur, ut ea tantum facinora, quae ex sua natura apta sunt 
ad crimen perficiendum, arbitrariae poenae conaminis subjecta 
sint. Nec tamen negabimus, interpretes posteriores, ut Cressium 
in commentatione , Boehmerum in meditatione ad articulum 
CLXXVHT § 1 in conatu sufficere secundum juris communis 
regulas subjectivum nexum inter consilium et effectum conten- 
disse, sed cum vere, quod Pfotenhauer 3 ) vult, interpretationi 
Zachariae, quam nos quidem sequimur, obnitantur amborum. 
versiones, cur tamen ille horum quoque neglecta interpretatione 
articulum nostrum nullius esse momenti putat et in quaestione 

*) cf. a 159. Feuerbach. Betrachtungen iiber a 159 der P. 6. 0. in 
der Bibl. d. peinl. Rechts n. B. 1. Stck. Nr. 2. 

2 ) v. J. Gobleri Interpr. CCC. et Remi, quam vulgavit Abegg, ibi- 
que a 178. 

8 ) Pfotenhauer, Einfluss des fakt. Irrthums p. 189 sq.; ejusdem libri 
censura invenitur in Kritische Jahrbucher fur Rechtswissenschaft , Jahr- 
gang III. 1839. facta ab Abegg. pg. 1066-85 inpr. pg. 1084. 

de inutili conamine jns Romanum introducit? Quod vero ad 
interpretes illos attinet, id potissimum est premendum, illos 
posteriore tempore vixisse, ac Gobleri interpretationi eo plus 
momenti attribuimus, quo magis consentit cum usu germanicae 
linguae, quem supra jam exposuimus. — Ut tenariter vero 
hanc obtinemus sententiam, ita parum nostra intererit, quod 
Luden ac Pfotenhauer ex hoc articulo irapunes esse praepa- 
rationes delicti depromunt, improbare; quod sane, si quidem 
paraphrasin Remi intuemur, difficillimum esse concedemus: »si 
quis non extrinsecus tantum et remotis factis, ut apparatu te- 
lorum, veneni mali praeparatione etc, sed proximis, quae ad 
perfectionem criminis pertingunt, maleficium designare conetur,« 
praesertim quom clara articuli verba id testentur. Nec nobis, 
verbis »apparentibus factis« »scheinliche werke« talia facta 
significari videntur, »quae extrinsecus possint videri, visu per- 
cipi;« sed quae argumenta gravia praebeant, quibus consilium 
ita probetur, ut negari non possit, — quid plura! quae de- 
monstrant, crimen quoddam tentari. Cui rei, etiam voci 
»werke« dilucidi, visibilis cujusdam, quod oculis occurrit, signi- 
ficationem inesse addimus. Nos quoque negamus ex tali ver- 
borum in a. 178 expressione posse de punienda delicti prae- 
paratione cogitari in jure communi; sed interpretationi etiam 
locus est, nonne praeter omnem illam verborum interpretationem 
ea sententia defendi possit, per se stare vim ac potestateni 
eorum, quae apposita sunt: »die zur volnbringung der misse- 
that dienstlich sein mogen,« ac requiri praeter conatum proxi- 
mum, ut instrumenta utilia sint? Quid est, quod nos prohi- 
beat, quominus in secundi articuli linea conatum proximum, 
habilia et utilia instrumenta in tertia linea requisita videamus, 
ut conatus possit puniri. An conatus forsan inutilibus ratio- 
nibus susceptus nequit esse modo remotissimus , modo minus 
remotus, modo proximus? An et sententiae, quae contendun- 
tur, altera alteri sibi repugnare videntur, ita ut eo, quod re- 
quisitus est progressus quidam actionis, excludatur alterum, 
quod utilis aptaque actio in conamine requirantur? Neque 
intellego, quamobrem in iis, quae apposita sunt, verbis omni- 
modo oporteat inesse denuo notionem factorum apparentium, 

quae sane vox per se intelligi comprendique potest, dum in 
contrario ea quoque facta, quae ad consummandum non utilia 
sunt, possunt appellari apparentia. Annon forsan, quom vene- 
num quis cum alia substantia permutaverit et alteri dederit, 
ea res voluntatem necandi satis manifestat ac demonstrat? 
Verba igitur, quae apposita sunt, haud dubie novam exprimunt 
notionem, quae non in voce »scheinlich« inest — Ergo sen- 
tentia, quae in a 178 est, fere haecce: Quodvis susceptum 
(i. e. »unterstandene«) crimen capitale (^missethat* 1 ) poena, 
quae in arbitrium judicis est relata, capitali punitur secundum 
subjectivum principium, scilicet propter malam voluntatem 
(asolch boser will«), qualis se manifestaverit in actionibus, 
quae vere ac proprie sic dicuntur (»werke«), quae, quia lon- 
gius jam procedit, in quem finem et eflfectum tendant, dubi- 
tationis jam sunt expertes (»scheinliche«), deinde quae propter 
res aliquas a voluntate alienas eventu carent (»durch andere 
mittel« 2 ) quae denique aptae sunt, quibus idem crimen con- 
summetur 3 ). — Ceterum exponere omnino non necessarium est, 
instrumentis utilibus superstitiosa simul et magica ex opinione 
illius aevi (cf. a 109) adnumeranda esse 4 ). — Quod ad coni- 
munis juris praxin, quae sequebatur hanc Constitutionem, attinet, 
auctoritas quidem rerum perpetuo similiter judicatarum non 
potest dinosci. Multis vero casibus, quos in communis juris 
praxi secundum mere subjectivum principium judicatos inveni- 
mus, sic in Cattorum ducatu 5 ) et apud Suevos Saxonesque usque 
ad legislationes recentioris aevi, satis perspicitur, rationem 
mere subjectivam in jure criminali magis magisque comprobari 
coepisse, quam quidem rationem in theoria doctrinave lauda- 



l ) ante Constitutionem : »an Hals oder Hand,« post illam »an Leben, 
Leib, Glidern, Ehre nnd lebenslanglicher Gefangniss« puniri solitum , quod 
quidem crimen in conatu hic accipiendum esse poena capitalis in articulo 
sancita satis declarat. 

8 ) Quod quidem minis urget Bauer. 1. c. I. p. 388. 

8 ) cf. ad haec Ludeni libelli recensionem, quae fit per Abeggium: 
Kritische Jahrbucher f&r Rechtsw. II. Jahrgang 1838. pg. 48—54. 

*) v. Archiv des Crim.-Rs., Abegg, Der Aberglaube und das Ver- 
brechen pg. 399 sq. 3. Stck. 

6 ) Kersting: Das Strafrecht in Kurhessen § 50. 

bimus, etiamsi et ipsam quom apud multas gentes tum in 
nostrae reipublicae legislatione neglectam videmus. 

Cap. m. 
Jus Borussicum. 

Jns antiqnum. 

§ 9. 

Jus superiorum quidem temporum Borussicum, quod con- 
tinetur sanctionibus juris territorialis P. II, ti 20, subjectivum 
observat principium, quoniam § 40 generaliter in conamina 
animadverti vult ac sane in conatum remotum, in praepara- 
tionem delicti (§ 42) inprimis conatum interfectionis § 838 a. 
Poena enim persequitur, ut in § 42 legimus, pravam volun- 
tatem (quo magis sit progressa ad veram consummationem 
criminis, dum § 43 alioquin poenitentia efficax a poena liberat 
(»einen Anspruch auf Begnadigung gewahrt«). * 

Crimen prohibetur modo casu quodam, modo ipsius, qui 
crimen perficere volebat, recessu, illic puniendum est hic poena 
potest removeri. Haec tamen efficax poenitentia a nostro pro- 
posito est aliena. Quod ad alterum attinet casum , voluntas 
ejus, qui suscipit crimen cernitur in actionibus, quae ad even- 
tum iujustum tendunt. Quas tamen, qualescunque fuerint qui- 
dem, noluisse etlm facere apparet. Attamen facta esse suppo- 
nendum est, quae sine voluntate esse nequeant. Ergo dicen- 
dum est eum, qui inutilibus instrumentis utatur, talia facinora 
modo qualia sint haud idonea, noluisse perpetrare, voluisse, 
quae sint idonea; in hac quidem propria facinoris natura ca- 
sus 1 ) esse ac regnare jam coepit, exstant enim in facinore, 
quod voluit, quaedam, quae non jam in nostra voluntate sita 
sunt. — Ergo inutilitatem quoque facti oportet notioni casus 
attribui et propterea quidem dicendum esset, etiam conatum, 



*) § 40. »Hat der Thater zur Vollziehung des Verbrechens von seiner 
Seite alles gethan, die zum Wesen der strafbaren Handlung erforderliche 
Wirkung^ aber ist durch einen »blosen Zufall« verhindert worden, so hat 
er diejenige Strafe, welche der ordentlichen am n&chsten kommt, verwirkt.« 

qui fieret inutilibus rationibus, ab legislatore non modo non 
neglectum, sed etiam designatum esse poena dignum, quae 
sententia eo quoque paullulum firmaretur, quod in § 40 dictum 
est: »Hat der Thater zur Vollziehung des Verbrechens „von 
seiner Seite" Alles gethanc, quae verba per se fidem tantum- 
modo efficere possent; deinde quod in conatu homicidii 1 ) vo- 
luntas requiritur, quae cernatur in certis quibusdam factis. 

Verum huic interpretationi obstant, quae in §§41, 42 
fusius exponuntur. In §§ 40 — 42 de gradibus disseritur cona- 
minum. Quanquam vero non illorum sententiam, qui, sicuti 
Pfotenhauer, sanciendis poena praeparationibus delictorum, 
excludi contendunt omnino animadversionem inutilium conami- 
num, approbamus, illiusmodi tamen conaminum gradatio, quae 
et ipsa per se quidem summo jure in inutili quoque conatu 
cogitari potest, quandoquidem in extrarium et, qui ab facinoris 
natura alienus est (»unabhangigc 2 ), casum videtur relata, nos 
prohibet, quominns Borussorum legislatorem de conatu inuti- 
libus opibus suscepto ne dicam cogitasse sed tamen respici 
eum voluisse contendamus. Licet denique et in conatu inha- 
bili actio ipsa diversos habeat gradus, quidam tamen progres- 
sus et appropinquatio , ut dicam, ad consummatum delictum 
nou hic videlicet exstat, quod vero requisitum est § 42 in co- 
natu. Quod enim ab initio effici nequit, permagna nimirum 
adhibita opera ei semper deerit perfectio et absolutio. Deinde 
quod ad § 838 a attinet, verba »dadurch aber noch kein 
Schade verursacht wordenc eo tendere apparet, legislatorem 
modo de habilibus cogitasse conaminibus. 

Ergo quamvis jus Borussicum, quum praeparationes sce- 
lerum puniat, quom poenitentiae rationem habeat, regi videatur 
principio subjectivo, quod aliis quoque locis redactores observa- 



') § 838a. »Ist die Absicht zu todten, schon »in ausserliche Hand- 
lungen* ausgebrochen , dadurch aber noch (!) kein Schade verursacht 
worden, so hat der Thater vier- bis sechsjahrige Festungs- oder Zucht- 
hausstrafe verwirkt.« 

2 ) ut nos diceremus cf. verba § 42, ubi poena aestimatur, »nach Ver- 
haltniss des Fortschritts zur wirklichen Vollziehung ;« deinde v. Not. 1: 
»dadurch aber noch kein Schade verursacht worden.« 

verunt, veluti Klein, qui cuni Tittmannio faciebat; tamen cum 
Zachariae aliisque, conatum inutilibus rationibus tentatum 
impunem esse, dicendum est* ac rejecta quidem lubrica nec 
satis firmata ea distinctione, quam vulgo statuunt inter absolute 
et relative inutiles rationes, sententiam paragraphi 866 h. t. 
propter singularem, quam supra jam commemoravimus, naturam 
hoc casu licet coartare. 1 ) 

Ita secundum jus territoriale Borussicum similiter ac 
sanctionibus in jure Romano scriptis non est animadvertendum 
in crimen inutilibus instrumentis susceptum, excepto uno conatu 
veneficii. 

Jus novum. 

§ 10. 
Projecta illa, quibus ex anno hujus saeculi trigesimo 
legislationem Borussicam progressam esse significatur, quibus- 
que codex anni MDCCCLI praeparatus est, de hac quaestione 
diverse disceptant: projectum illud, quod ex commissione quam 
dicunt ad leges revidendas prodiit anno MDCCCXXVII § 77, 
propositio MDCCCXXX § 48, XXXIII § 46, XXXVI § 50. 
Propositione aniri XLIII conatum esse initium consummandi 
criminis, quo tendat voluntas, intelligi jubetur, sed tamen 
expresse sancitur, ne disjungamus, utrum causa et nexus rerum 
objectivus an subjectivus sit, in animadvertendis conaminibus 
§ 57 2 ). — Deinde in projecto anni XLV omissa illa prioris 
paragrapho, modo tales requiruntur actiones, quibus contineatur 
initium consummationis. Propositio anni XLVI etiam magis 
in universum loquitur, quapropter, quom tractaretur apud eos, 



*) cf. Neues Archiv X. p. 552. Mitterm. Etiani jus Borussicum in 
veneficio innocuoram medicamentorum usum poena afficit; »Sind Jemandem 
unschadliche Sachen mit der Absicht zu tCdten beigebracht worden: so 
soll auf cine sechs- bis zehnj&hrige Zuchthaus- oder Festungsstrafe er- 
kannt werden.« 

*) ad eandem cf. Abegg Kritische Betrachtungen uber den Entwurf 
des Strafgesetzbuches fur die preussischen Staaten vom Jahre 1843 p. 
155 cf. Goltdammer: Materialien ftir preuss. Strafgesetzb. I. pg. 246—252 
et pg. 272. 

qui ex singulis civitatis ordinibus convocati erant, dein in 
propositione MDCCCL id quod propositio XLV sanxit, denuo 
est receptum. — Notio tandem conatus, quae in codice juris 
criminalis Borussici adoptata est § 31, est haec ut: »er durch 
Handlungen welche einen Anfang der Ausfuhrung enthalten, 
an den Tag gelegt und nur durch aussere, von dem Willen 
des Thaters unabhangige Umstande gehindert worden oder 
ohne Erfolg geblieben ist.« Hic inprimis ex rationibus legis 
praecipue secundum propositionem anni XLV et secundum 
codicem Francogallicum, a 2, quem juri criminali apud Borussos 
recentissimo exemplo luisse constat, deinde ex verbis § 31 
expressis dicendum est, conatum tum quidem in jure non 
locum habere, simulatque instrumenta fuerint inutilia. Requi- 
runtur enim. in paragrapho res extrariae alienaeque a volun- 
tate ejus, qui agit, quibus eventus impeditus sit. Quibus verbis 
inprimis poenitentia efficax commemoratur, quae causam, cur 
reus absolvatur, in se habeat. Tlla quidem impedimenta, quae 
ex inutilibus instrumentis pariantur, et certe negare non licet 
ab voluntate ejus, qui agat, dependere quodammodo ; nec sunt 
extera, quae scilicet extra actionem efficacia sint, nominanda. 
In huuc ideo modum non apta sunt, quae in conaminibus 
requirantur, impedimenta. — Hoc vero non solum in absolute 
inutilibus, sed etiam in relative utilibus valet in jure Borus- 
sico. — Huc accedit id quod multifariam disceptatum est 
»Anfang der Ausfuhrung.« Secundum talem enim vocem 
legalem quidem de animadversione inutilium conaminum co- 
gitari non posse patet. Quom enim non possimus aliquam 
rem ad finem perducere, tum ne de initio quidem licet 
loqui, ac quae est illa sententia de objectivo nexu inter 
susceptam actionem et eventum hoc loco reperta, quanquam 
praxis ac summa judicialis interpretatio itidem facta distinctio- 
nem inter absolute et relative inhabilia posuit ac defendit in- 
strumenta, conatum inutilibus rationibus susceptum ex jure 
Borussico criminali liberandum esse animadversione quin pute- 
mus, facere non possumus. Nam ut omittamus talem nihilo 
probari distinctionem videri; verbo initii vera, quaeque in le- 
gislatoris mente praesumenda est, significatione, actionem quae 

suscepta sit , qualis semel sit, absolute aptara esse ponitur, 
qua eventum assequi possimus. Neque enim is, qui veneni 
nimis infirma qualitate, nimisve exigua quantitate, vel in Mi- 
thridatem quendam usus est, nec mehercule is, qui apta clavi 
nescierit, quomodo utatur, vel ob difficilem forium structuram 
consilium assequi non potuit, initium fecit homicidii, furti fecit 
initium. Verum tum demum initium feci homicidii, quom ve- 
nenum per se — sc. non respecto effectu forsan extrariarum 
rerum, quae vim actionis permutare possunt — utile et idoneum 
ad exstinguendam hujus certi hominis vitam adhibuerim. Prae- 
cipere non lex ipsa nec concedere aliam interpretationem vi- 
detur, si quidem verba spectamus; usualis vero interpretatio 1 ) 
hujus paragraphi obtinere ac statuere quandam haud propriam 
initii notionem videtur. — 

Conclusio. 

Haec vero sunt , quae de proposito nostro in universum 
explicare in animo habuimus: Neque iu Romano, nec Germa- 
nico, nec in communi jure nec nostro Borussico quidem ani- 
madvertitur in eum, qui inutilibus rationibus scelus quoddam 
consummandum susceperit, plane adversus nostram, quam iu 
prima operis parte exposuimus ac defendimus, de lege ferenda 
sententiam. Ceterum huic sanctioni de quaestione nostra in 
jure Borussico statutae simillimam multi aliarum quoque in 
Germania civitatum codices ferunt sententiam. Sed tamen 
animadvertunt quoque singulae Germanorum leges modo hac 
modo illa cum varietate in conatum, qui fit inutilibus rationi- 
bus: Darmstadt a 67, Baden aa 110, 111, Wuerttemberg a 72, 
Brunsvigia a 36, Saxonia a 26. 




*) cf. etiam Goltdamm^r, Materialien zum pr. Strafgesetzbuch 1851. 
I. p. 272 sq., inpr. pg. 275. 

VITA. 

Aheodorus Roettig natus sum ab Ernesto Roettig et Natalia 
e gente Huebner Mulhusis, oppidulo in Saxoborussia die II L m. Jul. 
anno hujus saeculi XLIV. Fidei evangelicae addictus sum. Gratias 
hic libenter ago maximas parentibus, quod educare et excolere me dili- 
genti curae sibi habebant nec minus nunc, quom adolevi, beneficiis me 
obstringunt et amoris eximii innumerabilia mihi congerunt indicia. 
Quam dulce ideo meminisse, apud illos degere usque ad plenam puber- 
tatem, quandoquidem lyceo Mulhusano, cui insignes adhuc praesunt 
praeceptores inprimis , cujus saepissime in philologicis scriptis quoque 
perhibetur auctoritas, Ameis — nomen ejus editione Homeri Odysseae, 
cujus maximo me amore tam praeclari poetae imbuit, apud eruditum quem- 
que innotuit — inducere me non dubitaverunt. Praeter illum referre 
nomina directoris gymnasii: Haun aliorumque magistrorum: Hasper, cui 
plurima debeo Fahland, Roseck, Vitz, Recke, Dilling non pietatis tantum- 
modo officio continetur sed animo me obsequi meo confiteor, quum hoc 
facere jucundissimum sit, quod amoris causa fit. Absolutis in hoc gym- 
nasio studiis instructus maturitatis testimonio Heidelbergam ire con- 
stitui animo adhuc titubante, utrum philosophicis omnino incumbam 
studiis an jurisprudentiae. Ac certe Vangerovium, egregium illum prae- 
ceptorem Juris civilis puto excitasse me scholis de Pandectis luculente 
explicatis ad studimn juris scientiae. Nec certe spes me fefellit , res 
gravissimas dignasque , in quibus animus occupetur , in hac quoque 
parte scientiarum inveniri. Nullam quidem aliam exstare puto scien- 
tiam, quae aptior sit ad indolem viri propositi, quod quidem probaverit, 
tenacis, excolendam ! — Hlinc Lipsiam profectus non minus laetor,* quod 
facultas mihi facta erat Waechteri , quem omnes ad unum venerantur, 

acholas auscultandL Quis cst, qui iUiu£ 
miruni in modum praediti unquam oblivr 
beam, dicere possum. Academiam illat 
scientiae amore irabutus ac potiasimum jul 
immemor ero, quomodo Albrecht, Gerber, EuScEeT 
meo ingenio meruerinL Sedes illa tantorum Ictorum semper memoria 
mea tenebitur. Etiani Berolini, quo aestate anni h. s, LXVL me verti, 
professoribus Gneist, Bruns, Holtzendorff, Hinschio gratum semper ani- 
mum servabo. Non me fugit , parentibus nec minus t qui eorum loco 
sint habendi , praeceptoribus non posse rependi graflam pro beneficiis, 
quaecLiuque ab illis accoperimus. Hoc est, quod mihi venit in mentem, 
viros illos doetos, quos in alma literarum universitate cognovi Viadrina, 
nomuianti: Gitzlcr, Abcgg, Huschke , Stobbe, Schulzc, Goeppert, qui 
faciles mihi adhibuerunt aures. Viadrinam rogaturus , ut ad examen 
pro gradu admitterer, ordinem Hl. Ictorum, petivi rebusque feliciter 
gestis rebus forensibus animum advertam. 

THESES. 



I. Ad dolum malum scientia legis quidem poenalis in omni- 
bus delictis, non tamen scientia poenae requiritur secundum 
jus naturale, neutra tamen requiritur secundum juris com- 
munis praecepta. 

II. Cap. 3 (Odoardus) X de solutionibus de beneficio com- 
petentiae clericis tribuendo minime loqui contendo. 

III. In furto armato secundum jus commune et Borussicum 
solummodo, ut arma apta sint, quibus quis volneretur, 
non ad id parata sint, ut quis volneraretur. 

IV. In 1. 49. Dig. mandati quom Marcellus » Titium obstri- 
ctum emtoric dicat, etiam traditionem rei esse factam 
supponendum est. 

